text:
2. Makan: Work, labour (Amu = Bungli)
March 15, 2013
MAGAM AMU HTE MAKAM BUNGLI
(2013 Kuthkai chyum jawng na shapraw ai "Chyum Jawng Shanan" kawn " Magam Amu hte Makam Bungli" laika ngau hpe N-GUN JA WA a manang ni online kaw lu hti na matu gayet mara dat ai re)
Adit Dun (Mungmyit Sinli ga)
1. Magam: Power, Authority = A hkaw a hkang, A hkang a ya
(a) Magam Rawng ai ni - those in Authority, Excellent, Superior, Royal
(b) Magam Amu - Excellent (or) royal work
(c) Magam Ga - A Royal decree, dawdan ai
(d) Magam Num - A Superior Woman; A chief's daugher
(e) Daru Magam - Power, Authorirty, Du magam
"Na daru aga na, Ngai Hkringwa myit mu. Magam aga na, Dumsa masin su"
(f) Daru - Power, Authority; Sharin, shadum
(1) Daru magam ga - The Excellent (Royal) words of a chief
(2) Daru = Ahkaw ahkang, matsun
2. Makan: Work, labour (Amu = Bungli)
(a) Makan Rawt - To begin the clearing of a field
(b) Makan Yi ngam - The field under cultivation
(c) Makan - Dinghku kan bau bungli, tinang a bungli
(d) "Makan galaw ai wa hpe sha hpa jaw lu hkra, aga hpe madit let, matsun hte maku shaprut nna, asi si shangun ai" (Esaia 55; 10)
(e) Makan Bungli - Labour
(f) Dai ni anhte a shinggyim wuhpawng hta, Aga manu ni lani hte lani nem hkrat wa shajang ai hpe mu lu ai majaw, laika ka ai wa hte Amyu a Ningbaw Ningla ni, Dum hprang nga sai ni myit kra hta grai madai taw nga sai. Hpa majaw nga yang, lam ding ding kadai nau n kam hkawm ma sai majaw rai nga ai.
Pyaw daw gadaw, tang byaw shalaw,
Majoi galaw, loi daw gadaw;
Hpa hte n jen, majoi jahten
Be be lila, kaman hkum nga;
Hpa mung n gawn, hkrit hpa n nawn,
Walang gale, hke hke rai le;
Yinam nai kam, majoi hkum dam,
Mying gaw lauban, sumbu kaman.... rai na lu.
Lahta kaw mu lu ai hte maren, magam amu hte makan bungli gaw lachyum shai hkat nga ai. Dai shai hkat ai hpe maren sha jai lang da, jai lang kau jang gaw Jinghpaw ga, Jinghpaw laika manu nem hrat mat sai. Magam - Du magam, Daru magam ngu ai gaw ahkang aya lit, wuhpung wuhpawng lit; Karai magam, mung up magam gun hpai ai lam ni hte seng nga ai.
Makan bungli ngu ai gaw, kan bau bungli, hkai mu bungli, hpaga yumga bungli, yi sun hkauna galaw ai bungli, dinghkrai hte seng ai bungli ni hkan e lang ai lam rai nga ai. Hkau mu makan, makan yi ngam, makan rawt ten hta bungli n galaw ai wa gaw kaya kahpa hkrum na ra ai. Tinang kan bau magam bungli ngu ai gaw n nga ai.
Matut nna, daini na ten anhte galai shai gram la ra sai, ga si ga ngau ni hpe tang madun sa wa na re.
(1) Jawng Awng Lakmat, Lekmat - လက္မွတ္ - Jawng Awng masat
(2) Hkungran lakmat, lekmat (လက္မွတ္) - Hkungran Masat
(3) Daidaw lakmat, lekmat (လက္မွတ္) - Daidaw masat
(4) Hkalup lakmat, lekmat (လက္မွတ္) - Hkalup hkam masat
(5) Ahtit labau (အတၳဳပတၱိ) - Ginshi Labau
(6) Lakhtak (လက္ထက္) - Prat ladaw
(7) Paw pru (ေပၚထြက္) - Dan Pru
(8) Poidaw (ပြဲေတာ္) - Ga shaka lusha, madu a shana shat
(9) Atsi atsin (အစီအစဥ္) - Lamang, mahkyen
(10) Asin pye (အဆင္ေျပ) - Htuk manu ai, manu htuk ai
(11) Dum shai nga ga - Dum hprang ra sai
(12) (a) Mare hpe gaw myo (ျမိဳ ့);
(b) Kahtawng hpe mare bai da;
(c) Kahtawng nde ai amyu n rai ga ai.
(13) (a) Century hpe tsa ba da,
(b) Ban gaw sam ga re,
(c) Kaji, kwa, kasha sak pang hpe
Kaji ban (kaji pang)
Kawa ban (kaji pang)
Kasha ban (kawa pang) she nga ga, tsun ga ma ai
Ya gaw jaw prat hpe mung tsa ban bai nga da. Shaning hta pang karan dat ai lam n mu lu nga ai. Ladaw langa karan dat ai lam sha mu lu ai.
1. 10 ning ladaw - Decade (1960s)
2. 100 ning ladaw - Century (20th Century)
2. 1000 ning ladaw - Millenium (2000 = 2 millennium )
(14) Kajan pe mung kanau, kayung hpe mung kanau gara gaw num mi re, la mi re n chye ginghka lu mat sai.
(15) (a) Juice hpe mung ntsin
(b) Luhka (water) hpe mung ntsin
(c) Jahku (liquid) hpe mung ntsin, gara hku ginhka na jai lang sa wa na; nsam, sama, nam chyim rawng ai ka, n-tsin mahkra hpa jahku nga ma ai. Laga jahku, shatmati jahku, namsi jahku (juice).
(16) Kanoi hte Noikrat:
(a) Kanoi, magyep (glue) - ေကာ္
(b) Noikrat (rubber) - ေရာ္ဘာ
(17) Gaja hte kaja i
(a) Gaja - Teng ai lam - Right
(b) Kaja - Hkrak ai lam -Good
(18) Gade hte Kade
(a) Gade nde - ga man - direction
(b) Gade nna yang - ten - time
(c) Gade kaba ai - Shadaw shadang - amount
(d) Kade kasha rai ta? - ga madu - possessive
Ndai lahta na lam ni hpa kadai woi sharai jai lang sa wa na ta? Kadai woi awn ai kaw hkan nang ai baw rai ta? Sharai jani lang na matu i gaw myit hkrum nga na ta?
(Lahta na laika ngau gaw aga hte seng ai re majaw, myit n hkrum ai ni mung nga na re. Madu kaga myit lu ai nga jang mung comment ka wa na hpe saw laji dat nngai. Anhte yawng Jinhpaw laika grau madang tsaw wa hkra shakut sa wa nga ngu... Hkung ga let, N-GUN JA WA)
Labels: KACHIN, LAIKA NGAU
Subscribe to: Post Comments (Atom)


c: text/html

text:
January, 18 ya shani hkying 10:30am kawn 1:30pm ten laman KIA Dap Ba (2) npu Dap Dung (6) ginra Ginsi Hkaw sa lam maga du nga ai Hk.M.Y (10) dap ni hte KIA pawng hpawm hpyen hpung ni gasat gala majan byin ai lam chye lu ai.
KIA Dap Dung (6) ginra Maw Si Za kaw mung ၿကိုင္ Company wang kaw ေရမေဆး la ni lung seng sa tam ai hpe myen asuya Balik ni hkap gap ai hta Balik ni pala ma ai hte ေရမေဆး la ni sa wa nna Company wang kaw tawn da ai sau Pepa pung (6000) jan hpe wan nat kau ya ai lam na chye lu ai.

robotstxt: allowed

filter: keep


text:
Jinghpaw mungdaw de Sam Hkyeng hpyendap ni grai shagreng wa sai lam hpe April praw 5 Mai Ja Yang dapshawa sanglang hpawng e KIO/KIA ningbaw ni tsun wa sai re.
Shanni Nationalities Army (SNA), Sam Hkyengdap ni gaw, ya ten Manmaw ginwang Manje myo-ne, Mali Hka mayan, Hpakan hte Hkamti (Hpakan makau, Sagaing Ginwang) ginra ni hta du taw nga sai lam, KIA Dap Awn Daju, C.S Du Kaba Gunhtang Gam Shawng tsun wa sai re.
Du Kaba matut tsun ai hta, SNA dap ni hpe Myen hpyendap ni laknak htuk ya nna majan kalang gasat lu na madang, hpyendap langai hpe sinat pala 5,000 jan mung htuk ya sai re, nga ai.
Dai rai nna, Sam Hkyeng dap ni hte manghkang n byin u ga koi yen lu na matu, tinang KIO ginjaw gaw Sam Hkyeng ningbaw ni hpe kade n na ai aten hta sha, Laiza de shaga hkrum ai lam ni mung galaw wa sai lam, chye lu ai.
Ya ten, gara wuhpung ni shangun dat ai re n chye ai hpungkyi ni mung Laiza e du nga ai lam sagawn chye lu ai.
Maning October shata Dingda Sam mung daju Sam hpyen RCSS/SSA-S gaw Myen asuya hte NCA Mungdan Ting Simsa Lam Ga Sadi sen htu sai. Dai ngut ai hte, RCSS daju Loi Tai Leng e hpyen wunkat sa la ai Sam Hkyeng SNA n-gun 300 jan gaw, Myen hpyendap hte RCSS shimlam jaw ai npu, Jinghpaw mungdaw Manmaw, Manje de du shang nga sai lam, KIA shiga lawk tsun ai.
SNA, Sam Hkyen Amyusha Hpyendap hpaw dat sai shiga gaw dai ning Shaning N’nan hpang pru wa ai re. Raitim ndai wuhpung a ningbaw kadai re ai lam gaw ya ten du hkrak n chye shi ai re. Raitim, shanglawm woi awn ai ni hta lai wa sai 1994 ning KIO ni Myen hte simsa lam sen htu na shaloi, Ningbaw kaba Mali Zup Zau Mai, KIO ginra na atsai sha gawt kau ai 8 mali Myen jawngma dap hta lawm ai Sam hkyeng ni re lam sagawn chye lu ai.
“Sam mung de Jinghpaw hpyendap nga ai majaw, Jinghpaw mungdaw de Sam dap nga ra ai” ngu ai gaw Myen a masing re lam, KIA Dap Awn Daju, C.S Gunhtang Gam Shawng tsun wa sai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
Myen asuya hpyenla yan a gap sat hkrum ai, Jinghpaw computer dakkasu jawngma Shd. Gum Seng Awng a manghkang, shang n’nan tara hkam-tara shawk lahkawng maga na sakse ni hpe san jep ai lam, Myitkyina Masat (1) pyada dap e July 11, bat Langai Ya shani galaw wa sai.Tara shawk maga, sat hkrum ai Shd. Gum Seng Awng, 19, a manang masum rai nga ai--- Shd. Yosep Brang Nan, 19, Dap Kawng, Shd. Htoi San Awng, 18, Jinghpaw Jut hte Shd. Sut Jat Awng, 17, Du Kahtawng, ni hpe jep san wa sai re.
Bai tara hkam maga, masha gap sat ai Myen hpyendap Masat (727) htau-pu, htaw wa htaw sa dap na hpyenma Mawng Mawng hte lat gyi Nang Hkyi Hkyin Dang yan, kaga sakse hku nna manghkang byin ai shana dai hpyenma yan hpe garum sa hpyi ai ramma sumtsaw yan (ah-toi) lahkawng, marai mali--- Mawng Win Myo Than, Mawng Si Sar Ye, Ma Nan Lay Wah hte Ma Nwe New, ni hpe shaga jep wa sai re lam, tara shawk maga garum jaw ya nga ai, PCG, Simsa Lam Akyu Galaw Hpung na Slg. Lamai Gum Ja tsun ai.
Tara shawk maga sakse marai masum htawn tsun wa ai lam hte seng nna Slg. Lamai Gum Ja ndai zawn tsun ai.
“Balik ni hku nna si mat wa ai ma a manang marai 3 a sakse tsun ai hpe matsing ka la ai dai madang sha naw re. Myen hpyen la hkawng ma lawm ai. Htaw ra စံုတြဲ lahkawng, num sha lahkawng la sha lahkawng marai 4 shanhte maga yawng marai 6 hpe masha တန္းစီ na jep ai.”
Manghkang (a-mu) hte seng nna jep san ra ai grai naw nga ai majaw gara hku byin na n lu tsun shi ai raitim masa kaja ai lam, Slg. Lamai Gum Ja tsun ai.
Pyada ni san jep ai shaloi, tara hkam hpyenma yan tsun ai ‘ramma marai 8 hte htwi hkat ai kaw hpyenma Maung Maung a sinat gashun ai kaw pala dumhpran mat ai’ ngu nna tsun ai lam n jaw n teng ai, hpa majaw nga yang manghkang byin ngut hpang she ramma ni hkan sa re lam hpe tara shawk maga sakse masum tsun shapraw ai lam, tara shawk maga na tara kasa Slg. Hkun Nawng tsun ai.
Ndai manghkang san jep ai hta tara shawk maga, Mungshawa Zinlum Hpung-Myitkyina kaw nna mung tara masa garum jaw nga ai lam chye lu ai.
Lai wa sai June shata 20 ya shana hkying 9 minit 40 daram hta, Myitkyina, Thida Lawk lambraw lai, Tahkin Net Hpye Lam hte Thida Lam lakying-4 hkrum ai shara e hpyenla yan gap ai sinat pala ningma masum hte Shd. Gum Seng Awng si mat ai re.
Ya na zawn hpyendap a laknak n lang ai jawngma langai hpe gap sat kau ai manghkang ntsa, tatmadaw hpyendap hte asuya hku nna tara rap ra ai hte ahkyak la jeyang ya na matu, jawngma ni a ninghkap n-gun madun ai lamang ni hpe Myitkyina n ga lawu Myen mung, Yangon, Mandalay hte Mung Ywa ni hta mung galaw mat wa sai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
Christmas ten hta yawng ngwi pyaw nga mu ga hte , yawng a myirt krawng lawang hta dai hkye la mdu hpe hkap tau shara jaw la ga.
Kabu gara ai christmas ten rai u ga
Christmas ten hta yawng ngwi pyaw nga mu ga hte , yawng a myirt krawng lawang hta dai hkye la mdu hpe hkap tau shara jaw la ga.
Yawn Hken Shiga
Myitkyitna Mare Njang kawng (Thida lawk) kaw nga ai Kawa Salang Labya Tang ( U Sein Cho, n-nga mat sai ) hte Kanu Maran Hawn Pan Yan a shadang sha alat Shadang Labya Aung Mai Lat asak (17 ) Ning gaw lai wa sai 14.11.2009 bat kru ya shana 9:30 pm ten ram hta nta lakang ntsa kawn ginsup gumhtawn shut ai a marang e shi a baw kaw ningma kaba byin hkrum n-na ndum ndam rai tsi rung kaw du mat ai.
Tsi rung kaw shi hpe atsam htum hkra tsi lajng yu tim nlu mat ai majaw 24.11.2009 shana 10:pm ram hta Auckland tsirung kaba kaw n-nga mat wa sai re. Ndai ma Aung Mai Lat gaw ndai New Zealand Mungdan Auckland mare hta shi a kanu ji sara num Maran Roi Ja hte rau nga let Collage madang hta hpaji sharin nga ai wa re, shi gaw Gawdin ginsup ai lam hta grai ram ai hte nawku hpung kata hta mung dawraw dum let grai ap nawng ai shadang sha langai mung re.
Ndai zawn yawn hkyen hkrum ai lam a ntsa anhte NZ du J.W sha ni hte shi a manaw manag ni yawng mung shi a Kanu, kanau jinghku jinang yu ni hte rau grai yawn hkyen hkam sha lawm ga ai. Shi a moi mang hpe 27.11.2009 ya shani hta Auckalnd Swanson christan lup ding lup wa hta makoi mayang nalam hpe chyelu ga ai.
Tinang Lu Ai Laknak Hte
Ya hte blog hte tsan ai grai na mat sai laika ka na ngu gaw myit ai gara kaw na ka na re mung nchye rai myit ni mung le du nang du rai mahtang gaw NZ ga ginhtawng ta rai wa na le myit ni mung hkun hkraw nga ai.
Um ka na gaw rai sa shiga nga yang mung nrai,sumla hkrung hte yungwi nga yang mung masha ni she kataw ai rai,softwaer lagu ladat aw nre tam mara yana nga yang mung computer dai ram nchye,laika ngau ka ga nga yang mung manang ni hpe shatan ai zawn bai tai.
Hpa mi rai tim kalang galaw ai bung li gaw tang du hkra galaw ra ai hku re nchye nkaw le ra kaw na copy ndai kaw na copy rai na galaw sha nga ai mi rai tim ndai blog kaw na lama mi sha gaw akyu jaw na re ngu mung kam nga ai,dai hta sha n-ga NZ kaw J.W shani nga nga ga ai ngu ai hte shada mung grau na matut mahkai lu na myit mada ai sha n-ga anhte a laika hku kada ai web langai jat ai mung rai madu a laka ni hpe manu shadan ai lam mung re.
Dai ni anhte J.W sha ni laika ka ai lam hta n-gun grai naw yawm nga ga ai,gashadawn blog zawn re hte laga laika buk ni kasha praw ai lam hta grai naw gawng kya ai hpe mu mada ai dai majaw hpami rai tim madu lu ai atsam hpe masha ni hpe garan jaw ga W.P blog ni hti dang sha naw re madu kada ai blog ni hpe mung ndau shabra ga ,kagaw kamyu gara hku blog hpe ka na nchye yang garum ya na hpaji jaw ya na W.P computer ning hkring ni nga ai san la ga.Tinang lu ai atsam hpaji hpe laknak hku na jai lang ga ngu gasaw ngun jaw dat ai.
Lahta na gabaw gaw ngai hti hkrup ai laika ngau kaw na re nhti lu shi ai ni,nmu hkrup shi ai ni a matu ndai kaw hti la ga.
MANU
Ndut ndang hkawm sa mai, wanglu wang lawng tsun shaga lu,
kade npu e ntaw, kadai mung nlu up sha, Du magam
lai hte up hakng lai wa.
Mung maden English hte Japan hpyen ni du shang wa
lu ai atsam htum hkra hte hkap gasat , Mungkan she gari lai wa
Arawng la hpa Jiwa ni a Mungtsaw myu tsaw, share shagan myit ni wa.
Mung kan a sat lawat ni galai shai wa..Roi sai htung hkring
nbung ai Myen wa a ga madat pyaw, munghpawm gawde na nga gadawng bang
MUNG DAW ngu ai de daw dan hkam la.
Dip da ai hpe nra AWMDAWM SHANG LAWT lu hkra nga bai
rawt malan hpang ai 1962 ning.
1975 ning du Ning mu nbung,masa nbung ai a marang MADU UPHKANG MUNGDAW
madang de bai hting nut.
Mung masa lam hpe shatku ntsa hparan lana nga myit, sanat mahku hpe shazim
da 1994. Lak lai ai lam mi nnga W.P ginra Myen hpyen dap chyu
jat wa.
2009 ning bai du wa tara nlang sadi ndung Myen hpyen wa a daw dan
dat ya ai gaw JARIT SIN DAP da lu oi ?????
Kaja wa teng teng anhte wa jarit sin na madang sha wa rai sai kun?
Myit yu hpa............Myit yu hpa............


text:
Ma ni gaw hpawtni na ningbaw ningla, hpawt ni na pu tsawm wa na nampu nampan, hpawt ni na n'gun ningnan, shinggyin masha ni a manu dawdan n'lu ai, sali wunli rai nga ai re majaw, shangai chyinghkrai kawa yan kanu gaw ahkyak n'pawt rudi madung kaba nan rai nga ai. Anhte shinggyin masha ni gaw shaning galu namsi hpun langai hte bung ai. Hpun langai mi hpe grai n'hkai shi yang n'li kaja hkra shawng galaw ra ai hte n'li kaja hpe namhpun ga sau kaja ai kaw hkai yang she hpun gaw kaja na re, shing rai pu si ningnan pu sharin si sharin ai ten hta apu asi nau si nau pu ai hpe sharun kau ra nga ai, shing n'rai yang ningnan si sharin ai shaloi grai si ai shingre ten pu si ni hpe n'sharun kau ai shaloi laning nyining daram hta gaw agying agang si masu nna hpang de gaw nau n'si mat na re. 4-5 ning daram na jang si n'si ai chyahkraw tai mat chye ai.
{1} Hkum hkrang ningja atsam ningsam bawnu hte hpring ai ma. Anhte a kasha ni hpe hkum hkrang ningja atsam marai ningsam bawnu hpring ai [Personlity ]bawng ring rawt jat gan ga wa hkra kara hku bau maka zinglum na. Hkum ningsam atsam marai ngu ai hpa rai ta? [personality is made up of the characteristic patterns of thought, feelings and behavior that make aperson unique.] nga nna English hku hpaji ninghkring ni salang da ai hpe mu ai. [personlity] grau atsam rawng rawt jat gan-ga bawngring wa hkra hpa ni ra nga ta? ngu ngai hku na mu mada ai lam 4 hpe tang madun dat ai.
A- Hkum hkrang hte myit masin hkam kaja lam. [Physical&Mental Health]
B- Hpaji byengya hparat [Wisdom]
C- Makam masham [Faith]
D- Tsaw ra myit [Love]
[i]-Hkum hkrang hte myit masin hkam kaja lam lu na matu ma ni gaw hkum hkrang hkam kaja yang she myit masin hkam kaja na re hkum hkrang hte myit masin matut nga ga ai zawn hpraw ningsam abawng alang tsawm htap na. Shawng ningnan hkum hkrang hkam kaja hkra gara hku bau maka ra na ta?
[a]Malu masha
[Nutritious foods and clean drinking water] N'gun rawng ai lusha hte san seng ai hka. Malu masha hpe dwi hkri shum sau hka ja hkram hpawm baw hkum hkra chye jahtuk jaw sha ra ai. Ga shadawn namlaw namlap namsi namsaw ashu ashan nawhkun nai naisam naikyi shapre makrung zawn re hkum hkra jahtuk jaw ra ai. [nuts hte dairy product nga ai [nga chyu hte seng ai]ni hpe ten man man jaw sha ra ai. Annau ni buga gaw tsi hkrung tsinan grai law ai buga re majaw simaw simai hta mung tsi rawng ai hte luhka hkashi hkahpawk ni hta mung tsihkrung tsinan ni rawng ai majaw atsawm chye jahtuk jaw yang hkam kaja dik ai n'gun ja dik ai kasha ni hpe shaprat bau maka lu na re. Grai kaja ai hku gaw galaw jaw sai tim galaw jaw shadu jaw ai ladat n'jaw yang majoi ten shama asak shalai gumhpraw n'gun lahpawt lama byin mat chye ai. Namlaw namlap ashan ni hpe chye jahtuk shadu jaw ra ai hte ya ten simai simaw namlaw namlap namsi namsaw ni grau kaja wa hkra nga latung sat tsi ni grai jaw bang nna hkai sha chye nga sai re jaw atsawm kashin kau nna shadu jaw ra ai. Shan namsi namsaw ni hkan tsi htu bang nna dut sha chye nga ai. Gat lawk ni hta namsi namsaw namlap ni ningsam tsawm na matu [hpa yawng] zawn re ni chya nna dut sha chye wa sai re jaw grai sadi nna
atsawm kashin sha ra ai. Grai san seng ra ai. Nkau simai ashan ni hpe hpunlum ni hte shadu malu kaprawng kau nna jaw sha ra ai. Hka hpe mung atsawm jen kau shadu nna jaw ra ai hte masha hkum hta 10 na bun 6 gaw hka re majaw hka law law jaw lu ra ai.
San seng ra ai lam {Hygiene}
Hkum tsan kau ai hpang nam kaji kaba sa ngut ai ten lata hpe a tsawm kashin kau ra ai. Dai ni anhte kaba sai ni pyi nam kaji kaba sa ngut shagu lata kashin ra ai hpe malap mali n'dum shami ahkyak la nna n'chye galaw nga ga ai.dai gaw hkrit hpa ana zinli ni shang wa chye ai n'pawt chyinghka kaba re. Moi kalang mi anhte sara hpun mi Wa ga de hpung gawan sa ai shaloi Wa ga gaw kawng n'hkrem nhkap n'gam kadawng grai tsaw ai buga re bum lasi kawng dinggung grai lasi ai lamu ga re. Namdum n'nga ai kahtawng ni hkra re jaw nam sa ai shaloi n'hkap n'hkrem kadawng hkan sa ra ai, shing re ten hta lata maga mi gaw hpun langai kaw jumtek tawn nna maga mi gaw shingna ningren galu lang nna gwi wa nrau n'htau gawt rai nam sa ra ai gaw salu salat she pru ai bungli galaw nna n'ba ra ai nam kalang sa yang majan sa ai hta grau ba ai zawn nga ai.masha langai mi ma langai mi a hkum ja lam gaw namdum kaji kaba sa ai mung ahkyak kaba madung re. Lani mi lana mi na katsi kahtet hkam kaja lam a matut sha bang tawn ai malu masha dingsa ni hpe
ten man man galai kau ra ai, shaloi she masha gaw [Dat] katsi kahtet shingran ya ai.
[c] shan tsawm hkra [skin care]
Ginhtawng ta rai yang [sun cream] n'shun ta rai yang [moisture cream] shani cream shana cream zawn re ni hte baw chya sau ni chya ya ra ai hte ginhtawng ta rai yang ginhtawng hte seng ai malu masha ni jahtuk sha ra ai zawn n'shung ta du jang mung hkum hkrang hpe gahtet shangun ai malu masha ni jahtuk sha chye ai gaw hkam kaja lam hpe madi shadaw ya lu ai. Namlaw namlap hpe law law chye sha yang myi man hpraw ningsan shan grai tsawm ai. Anhte a ma ni hkum hkrang hkam kaja nna abawng alang galu kaba nna amawn ningsam tsawm htap hkra bau maka ra nga ga ai gaw ahkyak kaba re lam chyum mungaga hta mung Isreala ni a hkaw hkam Shaw lu hte Dawi yan hpe Karai Kasang hkaw hkam lata ai shaloi galu kaba hpraw ningsam tsawm ai hpe lata ai lam mu lu nga ai.
UN hpung shang mungdan yawng kaw na myit hkrum ai hte Ama ni a lu-gin lu-ang ai ahkaw ahkang [The convention on the right of the child] ngu nna shapraw da ai dai hta Article 24 hta n'dai zawn lawm nga ai.
Article 24: All children have the right to ''The highest attainable standard of healht [including access to] primary health care nutritious foods and clean drinking water]. Europa dan ni hte sinna dan law law hta ma ni gaw ahkaw ahkang No. 1 re ma ni a ahkaw ahkang gaw kaba dik ai re hpe Tara jahkrat tawn ai. No. 2 gaw numma ni re anhte hkan gaw dai gaw kaba ni sha ai baw re nga grau mu grai kaja ai gaw kaba ni hpe jaw sha chye nga ga ai dai gaw shut ai lam re hte ya kaba wa ai ma ni matu grau ahkyak tawn ra ai . Malu masha hpe sak hta hkan nna chye jahtuk sha ra nga ga ai. Machye machyang bawnu hpraw ningsam tsawm htap ningja atsam marai bawnu hpring ai ma ni hpe shaprat shalat bau maka sa wa ga. Ma ni gaw annau ni a prut pru wa ai manu dawdan n'lu ai sali wunli n'gun kaba re. Ma ni hpe shingdu hkum tawn kau ahkyak la nna bau maka ga. Matut nna grai n'ngut shi ai 1. Hkum hkrang hte myit masin hkam kaja lam. 2. Hpaji byengya hparat lam. 3. Makam masham lam. 4. Tsaw ra myit lam hpe matut ka shangut na re laika man hta hkan nna gan hkring sai.
Yawng hpe hkungga ai.
Baren Numraw
17/7/2012


text:
Myen Asuya a n-pu a BGF hpyen hpung ni mung shawa hpe lak nak hte gasat ai lam, jahkrit shama ai lam hpe tsep kawp n-ra sharawng ai lam hpe Kachin Alliance hku nna statement langai ka shapraw da ga ai lam yawng chye lu na matu shana dat ai. Ndai statement hpe Amerikan Asuya sha n-ga UN hte kaga hpung ni hpe mung shalai shabra sa wa na ga ai.
Ndai zawn rai mung shawa hpe lak nak ni hte hkap gasat jahkrit shama ai majaw marai 33 hkala n-ba hkrum ai lam na lu ai majaw pu gang sin machyi na chying myit n-pyaw ga ai. Hka la n-ba hkrum sai Pat Jasan malawm ni lawan ai hku mai tsai wa lu na matu kyu hpyi myitdum ga ai. Amyu sha ni a matu tinang a hkum asak hpe ap nawng let shakut nga ai Pat Jasan malawm ni yawng hpe Karai Kasang makawp maga bausin ya u ga ngu kyu hpyi ya dat ga ai.
By-Kachin Alliance


text:
Dai rai yang, ngai ra ai lam, nang ra ai lam hte shi ra ai lam ni gaw, n bung hkat shajang nga ai. Moi na salang ga hta pyi, marai masum myit hkrum yang panglai nawng pyi htawk dang ai, nga nna tsun da ai. Daini du hkra gaw, marai masum myit hkrum nna htawk jahkyet kau ai panglai mi garai n mu hkrup yu ga ai. Dai re majaw anhte masum myit hkrum na hpe shakut yang, moi na salang ga malai hpa "Si ai wa hpe hkrap let htet ai" ngu ai baw mi hkoi n rai wa nga ga ta?
Tsun lai wa sai marai masum a lam hpe, atai hku sha rai yang, "ngai, nang, shi" ngu tsun lang nga ai rai tim, law law hku rai jang, "anhte, nanhte, shanhte" ngu nna tsun ai gaw, shinggyim amyu yawng tsun shaga lang ai masa rai nga ai. Rai tim, Jinghpaw ga si lachyum ni hpe sawk dat yang, kaga kadai hta mung n rawng ai mauhpa laklai ai ga si langai bai mu hkrup ai. Dai gaw "Run Hkum Masa" (Dualism) rai nhtawm, "an, nan, shan" ngu ai marai lahkawng hte sha seng ai ga si rai nga ai. Dai majaw, marai masum myit hkrum na yak jang, marai lahkawng sha laksan hku kahkyin gumdin ra sai lam hpe shaleng ya nga ai.
Dai rai yang hpa lam hta wa, ra hte marit n bung hkat nga ga ta? Jinghpaw Wunpawng mungshawa zaw nawng ni ra ai gaw "AWMDAWM" rai nga ai. KIO/KIA ni tsun shaga dara shakut bu nga ai gaw "PANGLUNG" rai nga sai. Sa-wa dangkang Myen si gwi chyang ni shadap dan ai mahtang gaw "Nhkyau" rai malu ai. Dai hku nga jang, "Awmdawm + Panglung + Nhkyau = 000" hpa baw mahtai pru wa lu na ta? Ya na zawn Myen gwi chyang ni e "Mawk!" ngu ladawn jaw na hpe sha ala nga yang, shaning 64 ning mi naw kahtap jat tim; shaning 100 ning mi shakut jat tim, kaman sha rai na re. Shanhte jaw ya na hpe n la nga saga. anhte lu da chyalu hpe hparan lajang la saga.
Marai masum pawng yang awng dang ai ngu ai gaw, maumwi she re. "An" lahkawng run run rai yang ram la sai. Mungshawa gaw "gainu gaisang", KIO gaw "gaiwa salang" htuk dik sai. "Shi" hpe gaw jahka kau saga. Lashi labai kyem yang, manghkang law la ai. Gau shabawn kau saga.
KIO gaw Panglung kade mi tsun tim, daini Sa-wa dangkang Myen si gwi chyang ni gaw, 2008 Constitution hte mahkam kaba shachyen taw nga ai sha re. 2008 Constitution maiwang hta n shang ai hpe gaw, nhkyau hte mahkai maret nna 2008 Constitution kata de hkwi bang shakut tik tik di nga ai lam re. Lai sai January 18-19 hta Shweli e hpawng ai lam azin ayang hpe, Myen mung na Monitor Journal ni hta bat shagu matut manoi azin ayang rawng nga ai. Shanhte tsun mat wa ai ga nsen manawng mahkra gaw, lai wa sai 64 ning de tsep kawp n kayin mada sai. 2008 Constitution a kata de gau jashawn tik tik rai nga ma ai. KIO ningbaw ni wa, hpa rai me, si ai wa hpe hkrap let htet taw nga ai rai kun?
Mungkan ting hta nga chyam nga bra taw nga ai Jinghpaw Wunpawng myu sha zaw nawng ni yawng gaw, "AWMDAWM" hta lai nna kaga n kazik sai. Myen a maiwang de gaw bai n shang kam sai. Ram la sai. Mala la shari sharat nan rai saga ai. Jum hte sha mi sha sha, jap htu hte sha mi sha sha, tinang a nta, tinang a buga, tinang a mungdan, tinang a shadip jahpang, tinang a amyu, tinang a htunghking, tinang a makam masham, tinang a kanu kawa, tinang a kahpu kanau, tinang a sai daw sai chyen, tinang a ningbaw ningla, tinang a Asuya ngu ai ni hte rau, myit pyaw myit htep rai nna jawm shakut shaja mat wa yang, anhte ni rawt galu kaba wa na chyalu sha rai ga ai. Myen sa-wa ni zingri dip sha ai hpe gaw, gara hku mung matut nna n hkam sha lu saga ai. Myen ngu ai gaw Satan kaba Lusifa nan she rai nga ai. Jinghpaw Wunpawng sha ni ndai lang gaw, Awmdawm hpe abrut nan abrut di la saga law........
Kapdup Lungsha
22/2/2012


text:
NAMKOI MARAI SIN DAP NI HTE GASAT
Labels: Jinghpaw Mung Shiga
2 comments:
- hkrudu said...
-
ဘုရားသခင္ေစာင္မလို႔ ေကအိုင္ေအ စစ္သားေတြ ဘာမွမျဖစ္ပါေစနဲ႔.....
- April 27, 2012 at 10:55 PM
- la htaw brang said...
-
Rai sa lu..ya na zawn ka ta de shang ka sat ai lam
grai ka ja ai la dat rai sai.grai na ka bu ai.
n dai zawn ka ta de shang ka sat yang she bu ga ka htawng de.loi mi zim mat na re.dai zawn n rai yang gaw bu ga ka htawng kaw na an hte jing hpaw myu sha ni sha ni sha na myit hta hkrit nga let a sak hkrung ra nga ai...myu de shang ka sat ai la dat gaw grai ka ja dik ai..lam la dat rai sai.
- April 27, 2012 at 11:11 PM


text:
KIA Masat (27) Dap Dung ginra, U Lang Pa Ginwang Daw, Pung Ling Dingsa mare kaw sa du nga ai Myen hpyen hpung ni gaw February (11) ya shana daw hkying (4:00)Pm daram hta salang Maru Yaw a nhta hpe wan nat kau jahten kau ya ai sha n-ga Laika sharin Jawng hpe mung Wan nat jahten kau ya ai re lam buga masha ni shana wa ai, dai ginra hta Myen hpyen dap ni kawn atik anang Mung mare masha ni hpe mare kata kaw nna gawt shapraw nga ai majaw Je Sawn hte Mung Lung mare na Mung shawa htinggaw (40) daram February (11) ya shani Mung hkawng hpyen yen dabang de htawt sit mat sai lam na chye lu ai.
Mung Hkawng mare kaw Dap jung nga ai Myen hpyen Dap ni gaw lai wa sai February (10) ya shani jahtum tawn nna Laika mare, Zup Ja mare, Hka Wan Pa mare, Je Sawn mare, Mung Lung mare, Hpaga Rai mare, Kung Hka Pa mare, Hka Pra Yang mare, Nam Hpu mare hte Mahkaw Yang mare hpe pat hkum gai wang masat nna pru mat na matu ndau da ai raitim Mung shawa ni gaw tinang dusat yam-nga, yi sun hkauna hpe tawn kau na matu yakhkak ai majaw n htawt sit lu shi ai hpe Myen hpyen hpung ni gaw ya na zawn masing nga nga mare ni hpe Wan nat jahten nna Mung mare masha ni hpe gawt shatsang nga ma ai re.
Myen Hpyen Hpung ni gaw Pat hkum gaiwang masat tawn ai ginra na mung mare masha ni hpe Mung Hkawng Hpyen Yen Dabang kaw sa htawt nga na matu tsun ai raitim Munghkawng hpyen yen Dabang na hpyen yen mung shawa ni hpe Myen hpyen hpung ni kam mara rim woi ai lam, mara kata zingri sat kau ai lam ni lang hte lang nga lai wa sai majaw Munghkawng Hpyen yen Dabang  de wa htawt nga na matu hkrit tsang nga ma ai re.
Lai wa sai February (9) ya shani hta mung Bum Chyang mare kaw hkau na galaw nga ai Slg. Mawng Sam hte salang Labang La yan hpe mung Myen hpyen hpung ni mara kata rim woi mat ai re, mare salang ni hte nta masha ni hkan tsun sagawn ai majaw February (10) ya shani shan hpe bai dat ya ai lam na chye lu ai.
KIA Masat (4) Dap Ba, Masat (8) Dap Dung ginra kata Nam Hu kaw du nga ai Myen hpyen hpung ni mung February (3) ya shani Zup Awng hpyen yen dabang kaw nga ai salang Dau Gyung asak (52) ning hpe mara kata rim woi mat wa ai re, Hpyen yen Dabang na salang ni kawn gumhpraw Kyats (300,000) sa jaw nna she salang Dau Gyung hpe bai sa woi shaw la lu ai re, ya na zawn Myen hpyen hpung ni shamu shamawt du ai Hpyen Yen Dabang ni hkan mung mare masha ni hpe mara kata rim zingri sat ai lam ni galaw ai majaw Mung mare masha ni hpyen yen Dabang kaw du nga tim shimlum ai myit hte nlu shanu nga ai lam buga masha langai shana wa ai.


text:
时间:2018-02-12 10:18:22 来源:德宏团结报
(Shata 2 pro 2 ya na do)
53. Tinang hpe garum yu sai wa hpe
hkum malap.
54. Hka kap ai rai yang lawan lu wa
kau hkra shakut u.
55. Ahkyak ai bungli lahkong hpe
galang ta rau hkum galo.
56. Bungli lama ma galo shut kau dat
ai rai yang tinang hkum hpe mara hkum jo.
57. Garum mayu ai rai yang manang
wa bungli ngut mat du hkra hkum zim nga.
58. Hpa galo tim chyeju dum ai ga tsun
na hkum malap.
59. Shakon ging ai wa hpe shakon na
hkum malap.
60. Mano manang nta masha yong hte
shat rau sha yang phone hkum shaga.
61. Ndum shami galo shut kau ai rai yang,
tinang a hkum hpe mara dat ya kau u.
62. Sak galu na matu mani hpa chye
shachyoi u.
63. Manang wa hpe n gon n son hkum
rai.
64. Shadu lu shadu sha hpaji sharin da
na hkum malap.
65. Pu kan a matu mahkong da ra ai lam
hkum malap.
66. Mying langai hpe loi loi hte lu go
gap na yak ai hkum malap.
67. Marai langai hkrai chye nga hkra
mung shakut u.
68. Ganu gawa hpe hkungga la ra di na
hkum malap.
69. Bungli hpe bungli hte bung hkra ga⁃
lo u.
70. Tinang hpe do jo do ya ai wa hpe
chyeju dum ga tsun na hkum malap.
71. N chye na ai lam hpe bai kahtap san
la u.
72. Nta masha ni hpe manu shadan u.
73. Ga tsun shaga ai lam nau lo mat
jang shut ai lam lom wa chye ai dum u.
74. Ga shaga na aten hpe nang hkrai
hkum la kau.
75. N-gup shim u.
76. Ra mayu ai hpe lu la hkra shakut u.
77. Nang no kaji yang na nu nang hpe
shat bot jo ai hkum malap.
78. Masha shagu go tinang a bungli
tinang galo to ai re dai hpe hkum malap.
(Ya na lang bai matut hti ga)


text:
July (4) bat Masum
Wunpawng Mungdan Shanglawt Asuya Dingdung Ginwang Ginjaw Pati Komiti a masing jahkrat woi ai hte maren hpaw sharin ai Masat Yan (1) Ningpawt Ninghpawng Computer Sharin Jawng yu hpawng hpe Masat (1) Dap Ba Daju, Majoi Gawknu hta July (3) ya shani hkying (10:00am) ten kawn (12:30pm) du hkra awng dang ai hte galaw la lu sai lam shiga na chye lu ai. Ndai Computer Jawng hpe (2012 April, 25) ya shani kawn Masat (1) Dap Ba Daju kata hpaw sharin hpang ai rai nna, Buga mare kaw na marai (1), Catholic Nawku Hpung kaw na marai (1), Magam Dap shagu na magam gun marai (20), yawng marai (22) shang lawm sharin hkam la nna awng dang la lu sai lam shiga na chye lu ai.


text:
Mung kan shara shagu hta shanu nga ai tsaw ra ai J.W sha myit rum manaw manang ni e dai ni nang ngai yawng na chye sai hte maren Myen tai hpyen ni gaw anhte amyu kaji ni hpe hpa n-sawn n-nawn ai sha shahte a myu kaba lai hte shamyit shatsai kau na matu tsep kawp lam hte lam tau hkrau hkyen lajang let masing hte hkrak galaw nga ai hpe gaw nang ngai yawng tsun nra chye na chyalu rai sai.
Dai majaw dai ni byin nga ai masa lam hta nang ngai myit mang shabawn let lahkrip ra ra rau tahkin dun let du ai shara kawn lu ai atsam marai htum hkra hte anhte a amyu Mungdan a matu shanglawm ga ngu gasaw dat ai law. An hte a gammaka hpe anhte nan hparan la ra nga ga ai gadai amyu ni ,gadai mungdan ni mung anhte a gammaka hpe hparan ya lu na nre , gadai hpe mung mai kam na nre , nang ngai byin mayu ai gaw nang ngai tatut galaw yang sha aung dang ai lam hpe hkam la lu na sha re.
Lai wa sai a hkyin aten ni hta na shut lai wa sai KIA /O ni a ra rawng gawng kya ai lam ni hpe n htai lai ai sha ya hkyak hkyak a matu an hte hkyen ga, awra wuhpung law ndai wuhpung law nga na htai lai na ten nrai sai ,gara wa mung wunpawng myu shani a matu nga na galaw nga ai hkrai re ai majaw anhte a hpyen majing gaw myen tai hpyen she re, KIA/NDAK/KDA/KNO /lasang Aungwa ni gaw anhte a hpyen ni nre dai majaw wuhpung shagu mung wunpawng myushani hpe shadip jahpang ahkaw ahkng hte hpring tsup ai Mungdan hpe woi gawde sawa lu na re hpe anhte ni kamhpa nga ga ai. Dai majaw anhte a ningbaw ni hpe anhte madi shadaw ga ahte a wuhpung wuhpawng hpe anhte madi shadaw ga, laga amyu ni hpe gaw masa lam hku na ganawn tim myit masin gaw nmai gayau ai, myen tai hpyen ni hpe gaw A kawn Z du hkra tsep kawp nmai kam ai lam hpe gaw lai wa sai labau hte dai ni du hkra tatut nan rai nga ai hpe yawng dum chye ga.
Dai hte maren dai ni tsaw ra ai NZ mung dan hta sha nu nga ai J.W sai daw sai chyen yawng hpe mung matut na bai shana dat ai anhte a masing masa ni hpe tatut hkrang shapraw sawa na matu seng ang ai NZKC ning baw ni hte matut mahkai jahkrup sawa ga , nang lu ai atsam hte ja gum hpraw ni hpe majoi n shama kau ai sha anhte a Mungdan amyu shani a matu jai lang akyu jashawn sa wa ga ngu htet shana dait ai law.
Yesu anhte hpe sharin ya ai hta makam masham hta tatut bung li lawm ra ai lam sharin ya sai,dai majaw karai kasang hta manoi manat kamsham let tatut hkrang shapraw sa wa ga ngu yawng hte hpe gasaw dat ai law.
Wunpawng Mungdan hte Wunpawng myu shani a ntsa hpan wa karai tut bau sin makawp maga shaman ya nga u ga.
Slg.Lakang Dau Hkawng
President of New Zealand Kachin Community


text:
skip to main |
skip to sidebar
Myen Asuya Hpyen N-gun Ni Grau Grau Shamu Shamawt Wa
Ya yang myen asuya dap ni gaw KIO/KIA hte simsa lam bawng na nga nna
shani shagu ndau nga ai rai tim, myen dap ni gaw htingnut dawm la ai
lam nnga ai sha n-ga Jinghpaw mung de hpyen n-gun grau grau she jat wa
nga ai lam na chye lu ai. Mani January 31, 2013 ya shani hta Jinghpaw
mung Myitkyina mare kaba kaw na myen asuya dap ni gaw hpyen mawdaw 100
jan hte sumpra bum lam hku nna bai rawt mat wa sai lam na chye lu ai,
mawdaw (50) ram gaw Pangwa Kampaiti lam maga de man yawngmat wa nna,
(50) ram gaw Puta-u maga de man yawng mat wa sai lam na chye lu ai.
Bai Manaw Loije lam maga de mung myen asuya dap ni hpyen mawdaw kaba
(19) tup hte Zinlum Bum maga bai rawt lung mat wa sai lam na chye lu
ai. Ndai zawn myen asuya gaw myit nsan seng ai hte KIO/KIA hpe simsa lam
bawng ga nga saw lajin nga ai re hpe asan sha mu mada lu nga sai, dai
majaw ya yang KIA hpyendap mung grai sadi maja let koi yen nlu majan ni a
matu laja lana hkyen lajang nga ai lam na chye lu ai.
By/http://myutsawkasa.blogbaker.com/


text:
MYITKYINA KAW SHAWA N GUN MADUN
Labels: Jinghpaw Mung Shiga
2 comments:
- Anonymous said...
-
Ndai N-gun madun lamang hpe kadai ni woi-awn ai, kadai hpe n-gun madun ai, Myen hpe i? KIO hpe i? Mungmasa amyat shapraw mayu ai ni i? Yangung mare kaba kaw galaw ai lamang hta pyi rawtmalan masat nsam rawng tim Myitkyina mare kaw na gaw numla nlawm ai mang ni mau gayin hkawm ai hte bung ai.
- June 13, 2012 at 10:05 PM
- Anonymous said...
-
JAW DIK Law Jinghpaw dawng hkawn hpai na naw hkrit nga ai .ndai kalang shawng nnan re majaw yet yet mi gwi wa na re gwi gwi galaw mu law DO IT NOW ..,nu,wa ni e awmdawm yaw awmdawm de an hte wunpawng mungdan a dawng hkawn hpe dai ni mungkan de shachyen ya ra sai hpe dum ga yaw...........,
- June 14, 2012 at 12:01 AM


text:
1930 NING HKAN NA DUMSA GA
Labels: Labau
14 comments:
- Anonymous said...
-
Aww! dai gaw gadai sawk sagawn ai law!ya dai ni Karai mungga hta dahkring dalang tsap nga sai jachyum ga hte sa ga i? an hte alam yawng mahkra rawng ai .
- September 1, 2012 at 1:22 AM
- Anonymous said...
-
dai ,,dum sa ga ,, myu sha ni ,,( ka ni lu sha ai zawn2 )hkrat sum nga sai,,,,KK hpe kam yang ,,hpa ra na,,,jaw ai ,,n jaw ai hpe chye ging hka ai,,ma dun nga sai,,,dum ga,,,
- September 1, 2012 at 2:05 AM
- Anonymous said...
-
Madu ..(tinang}aq labau gara kaw na pra sa wa ai kun .naw dum ga lo.wp sha kun?M kun? SAI gayau ai ni kun?n chye jang zim sha nga ga lo.hka ja ga..
- September 1, 2012 at 3:46 AM
- Anonymous said...
-
hpaji la ga le,, Nat hpe kam ai lam n re ai gaw, ga laika lachyum ni mung sung sung re ai,, dai majaw gaw nat hpe jaw jau nna kam taw ai gaw n re ai, raitim majoi shada da n dai blog n tsa kaw e shda a htik a htawk nga n ka hkat ga,, Gaya hpa re,,
- September 1, 2012 at 4:55 AM
- Anonymous said...
-
on line kaw dung yang,,tsa lu na dung yang gaw,,,jaw ai ga ni ,,grai pru wa ai,,tsa bai bran yang gaw ,,ji nu pyen lai wa ai pi ga jawng na zawn2,,,ha ha,,
- September 1, 2012 at 7:19 AM
- shaman said...
-
Mat mat ai myu ni hpe tsam mari she grai mungmga hte lakawn Tawn ai ni wa mau sai wa re
- September 1, 2012 at 8:48 AM
- Anonymous said...
-
ndai majan hta Karai Kasang a mau hpa atsam hpe mu lu satim ya du Nat ga ni hpe naw dum ai myitsu wa aw dumsu wa nang hpe grai myit htum ai yaw.
- September 1, 2012 at 10:37 AM
- Anonymous said...
-
Kamayu ai lam hpe yawng aq matu akyu rawng ai hku sha ..shadum hkat yang mai na ngu mu mada ai..
- September 1, 2012 at 1:05 PM
- Anonymous said...
-
um...................she madatyu hti yu rai tim shada da mara sha mu hkat mara sha tsun hkat dung nna sha dinglun chyai ai wa i?n gaja ai hpe tawn kau gaja ai hpe gaw kasi la ga gadai mung hpring zup ai masha ngu ai n nga ai.nang nan ka ai lai ka hpe nang nan bai hti yu u.
- September 1, 2012 at 8:01 PM
- Anonymous said...
-
Hpa tsun nga ma ta? asak hkrung ai karai kasang a ga sha madat u yaw, gaga chya chye hkum kam chye sai i ? kam sham myit lum nai hpe K.K matsat ai yaw .hpa di na dum su law dumsa law nga hpe shalun ai ni hpe mung mau sai yaw
- September 1, 2012 at 9:14 PM
- Anonymous said...
-
htaw le hpa nyit,nmyit ga daini anhte hpe awng padang jaw ya nga ai,j.p.w.p hpe lata la ai,anhte hte kaloi mung rau re ai yahowa karai kasang hta sha ,anoi kam hpa nga ga,karai kasang hpe sha myit nyan,bawnu ,atsam marai ma hkra hte kam ga.(anhte hpu nau shada gali galaw nnga ga,myit hkrum ga lu oi).
- September 2, 2012 at 1:54 AM
- Zai said...
-
JinghpawWP ni kam hkrat wa ai gaw moi mung Karai Kasang ya mung KK sha re. Mying shamying ai hte Nawku htung kachyi mi shai mat ai lam sha re. Israela amyu ni KK a amyu ni kaw mung mihtoi ni dumsa ni nga lai wa sai re Anhte galaw lai wa sai hte maren sha re. American sa sana sa ai sasana Sara ni dai hpe chye ma ai. Anhte amyu ni hta a hkaw a hkang nga wa ai shani moi na anhte a lam hpe bai sawn sagawn wa na ra ai. Tsun mayu ai gaw laika law law hti ga. KK hpe kam ga. Tinang a Identity hpe n shamat ga.
- September 2, 2012 at 7:49 AM
- Anonymous said...
-
re jaw dik ai moi na jiwoi jiwa ni mung dai ni kk hpe kam sham sai anhte ni mung yawng jinghpawwunpawng amyu sha re.dai majaw labau ngasun wa ai sha loi natjaw ai kaw hpang shanhte sun ai ga gaw anhte a matu moi ngu ai hta lawm sai bai nhtang nat jaw ga u ai nre hpe kadai mung chye la let n ahtu hkat ga hpaji jaw hkat ga i.
- September 2, 2012 at 8:30 AM
- Anonymous said...
-
nanhte tsun ai gaw, doing theology hpe tsun mayu nga ai, n chye ai hpe chye ai zawn gaw n rai chyai saga, Karai Kasang langai sha nga ai,Nat n re.
- September 2, 2012 at 7:23 PM


text:
Wunpawng Mungdan Shanglawt Asuya a KIA myu tsaw share shagan ni lai wa sai January (4) ya shani gap jahkrat kau ai myen hpyen asuya ai Helicopter kaw myen hpyen Bruhamu lawm mat ai lam shiga na chye lu ai. Bruhamu gaw maidang hte sinda kaw KIA myu tsaw ni a machyu pala hkra nna Manmaw de du wa ai lam hte Manmaw kaw du ai hte si mat sai lam Manmaw buga na myen hpyen dap hte ni nawn ai ni kawn shiga na chye lu ai. Bruhamu hte Helicopter langai sum mat ai majaw myen hpyen asuya ni gaw ya ten Shanglawt Ginra ni hte gaya pawt pawt nna maja htu bang wa ai rai na re nga buga masha ni kawn maram tsun wa ai lam hpe chye lu ai.
MYEN BRUHAMU HKRAT
Wunpawng Mungdan Shanglawt Asuya a KIA myu tsaw share shagan ni lai wa sai January (4) ya shani gap jahkrat kau ai myen hpyen asuya ai Helicopter kaw myen hpyen Bruhamu lawm mat ai lam shiga na chye lu ai. Bruhamu gaw maidang hte sinda kaw KIA myu tsaw ni a machyu pala hkra nna Manmaw de du wa ai lam hte Manmaw kaw du ai hte si mat sai lam Manmaw buga na myen hpyen dap hte ni nawn ai ni kawn shiga na chye lu ai. Bruhamu hte Helicopter langai sum mat ai majaw myen hpyen asuya ni gaw ya ten Shanglawt Ginra ni hte gaya pawt pawt nna maja htu bang wa ai rai na re nga buga masha ni kawn maram tsun wa ai lam hpe chye lu ai.
Labels: Jinghpaw Mung Shiga
5 comments:
- hkunman said...
-
Gaja dik sai, GOD, chyeju shakawn mu,dai hta graw n-na, MYEN SATAN hpe mawt kaw lu mu ga. shani shana kyu hpyi nga n-ngai
- January 10, 2012 at 12:06 AM
- hkunman said...
-
Gaja dik sai, GOD, chyeju shakawn mu,dai hta graw n-na, MYEN SATAN hpe mawt kaw lu mu ga. shani shana kyu hpyi nga n-ngai
- January 10, 2012 at 12:07 AM
- madai chyang ngau said...
-
KK wa e na chyeju hpe shakawn ai ndai hta grau nna naw lu shaden kau lu na matu share shagan ni hpe atsam matut jaw ya rit YESU a mying hta akyu hpyi ai.
- January 10, 2012 at 4:08 AM
- myujet said...
-
byuhamu hpang taimu dai hpang kachyuk ngyut jang tein sein dai hpang tan shwe ,,,,,,,,,,,,,,,,,,,,,Jinghpaw Wunpawng mungdan aawm dawm ahkaw ahkang sep kawp lu sai,,,,,,,,Bravo,,,,,,,,,
- January 10, 2012 at 10:11 AM
- Jatawng Naw said...
-
A Ra! rai sa law.Gap dat ai gaw KIA myutsaw ni re, tim BYUhamu hpe hkra na shading ya ai gaw Karai Kasang a lamu kasa ni nan rai sai. Tinang KIA/O myutsaw share sha gan ni myen tai hpyen ni hpe dang ma nga kau lu ai hte Myen hpyen mawdaw, sanghpaw ni hpe gap kapaw kau ya sai nga ai shi ga ni hpe sha she na mayu ai law. Ndai shanglawt majan hta An hte Pawngyawng myu sha ni bang kau ai arang grai law dik mat sai majaw matut nna hkratsum ai, ginlut kau ai baw gaw loi pi n kam na, myit n hkraw mat sai.
Karai Kasang Yehowa lam woi ai hte matut n na kasat ai majan man sha gu hta hpyen ni hpe dang manga lu u ga!
- January 10, 2012 at 12:23 PM


text:
Wun Pawng Shadang a mying lu,
Jahtawng mung htu sai lu
Jing Hpaw Buga hta nga kaba,
Mung kan hpaji mung sharin la
Myu Sha magam gun hpai nna,
Nu yan Wa mung arawng la
Sawa ni Shang shanut,
Mung dan kata nga n ngut
Wun Pawng Buga hpe ngai kau da,
Thailand mung de ngai hkawm sa
Thailand de shang na maw yang,
Sawa ni e adup shatsang
Hkau Tu N Hkum a chyeju,
Ngai hta kaba la nga ai lu
Thailand kaw na lawt,
Penang ngu ai de she hprawt
2003 February 21
Ngai mung ma un sun hta hkrai
Lauban wa shabrai n kam jaw,
Ngai mung chye ai de mi ga naw
Ngai hkrai lam ntsa e chyai,
Balik ni kabu sai
Sikit Jam(jahkring mi) nga sha ga,
Ngai hta lawm ai yawng jaw da
Lagut damya mung ngai hkrup sha,
Lam makau ai yup kau ra
Manaw manang hte hkrum,
Ngai a myit a alum
A ten ni lai she lai wa,
Malay ga du ai 7 ning de shang wa
7 ning she du wa,
Sen 7 nta de kata
N myit mada KL de du wa,
Gumra a prang pru kajawng ai hpa
Yawng yawng gaw UN nga ja hta,
Ngai gaw mau mau rai n gup sha mahka
Tim ganing n di,
Ngai hkrai sha matut kri
Shara shagu de du,
Kan lahkam mi a matu
N dai zawn, n dai zawn rai
Wun Pawng Shadang ngai
Malay ga mayam tai sai.
Tawk Hkam


text:
ဖားကန္႔ေဒသသို႔ အစိုးရတပ္မ်ား စစ္အင္အားအလြန္အကၽြံတိုးခ်ဲ႕
Labels: Burmese Version( News )
15 comments:
- padang yesu said...
-
K K la ta la sai hte maren tinang kyu hpyi dat ai,WA MADU kaw teng sha hkrang nga ai hpe,myi grip mi hta pi MADU KARAI hpe nmai malap ai.mi yet sha,hpyi sai me,yasha mung hpyi sai me wenyi hkum sai myit kraw hta hkum myit adun ali ahti hkum rai oi.zet tsang ai hkum shan tai let,kam sham nga ninglen grau HPAN WA MADU kaw akroi anoi hpyi ra nga ga ai.ndai banau ni hpe ga shaga ai kaw mung majan kasat nga ai kaw mung chyi myi pi nmai shayawm jaw ai.Dap Ba 2 Dap Dung 6 na W P share shagan Ni a htang ai ga grai manu ai dai hku rai ra ai.
- October 2, 2012 at 10:08 PM
- Mile said...
-
Ummmm !!! Krai n tammmm na ni!! Myen satan hpyen hpung ni ...
- October 2, 2012 at 10:39 PM
- pilamshayi said...
-
an hte wun pawng myu sha ni ram ma ni ---yawng chyum lai ka hti ga---karai kasang na myit hpe mung tam let---- dai chyum lai ka kaw na karai kasang ga law ai mau hpa ni hpe gaja wa kam ga--- madu yesu kaw mau hpa ni hpe shabyin ai karai re--- baw nu kaw na sha kam ai n-re sha myit kata kaw na hte kam ga---karai kasang kaw chyum lai ka hte sha bung li ga law ai re---mung ga ni hpe mung youtube kaw na grai madat laga--- karai kasang mau hpa ni shabyin na matu myit simsa le lat nga ga-----
- October 2, 2012 at 11:42 PM
- jaubutu maran said...
-
WP shani e hpa nhkrit ra ai KK anhte WP shani hte rau rai nga ai.myen hpyen n-gun gade law tim hpa nra ai si mat ma na ni hkrai re.KK a lam woi bausin magawp maga ai gaw WP share shagan ni yawng a nsa galoi mung nga nga ai.awng padang hpe lu la chyalu re.yaw ga shamit ga.kyuhpyi dum nga ga ai.
- October 2, 2012 at 11:49 PM
- hkunman said...
-
KIO/KIA..,hte Jinghpaw Wunpawng Myusha yawng hte e...,Kade a- GOD..gaw teng man ai GOD majing re ngu ai hpe ..,SAK SE Madun ai. Magam a-mu kaba re yaw...,MYEN TSADAN n-gun kaba hte htu lung wa magang. kabu gara la hpawk dum mu.., YESU HKRISTU HTE YEHOWA GOD a..,Mying Ningsang hta. Myit masin Mahkra hte..,Myit mang mahkra hte.n-gun lagaw mahkra hte..,Kam sham .kam hpa kyu hpyi let.. gap tik tik di mu..,LAHKAM MYI PYI shum hting nut..,si tim hkrung tim. YESU HKRISTU Mying ning sang hta sha rai ga. Dai hta graw ai.a-myet gaw ding hta ga hta hpa n-nga sai...,
- October 3, 2012 at 5:00 AM
- Anonymous said...
-
kade lung wa tim hkap anut na nga ai ga gaw n gun lu dik sai KIA chyu sha KK shatsam da sai. myu sha ni a kawa kanu rai sai..kasha ni hpyen e n lu roi rip nsat kau lu myit ga..kam sai yaw tsawra ai KIA myu tsaw ni e..KK bau sin u ga...law Amen.
- October 3, 2012 at 6:03 AM
- Anonymous said...
-
n mai sai, anhte zim taw n mai sai, nau roi ai, mung masha hpe sanat garan jaw da ya marit, nanhte sanat lang ai ni gaw mai gap ai, anhte gaw hpa nlang na zing ri hkrum ai, yawng hpe azat kau saga.
- October 3, 2012 at 7:02 AM
- policy. fighter said...
-
Myen hpa mi nga nga gasat ga
- October 3, 2012 at 9:36 AM
- Anonymous said...
-
KIA, KIO ni e Ting Sing gaw shang lawt gap jahkring na order npru ai majaw nsim sa ai re nga nga ai le.... KIA,KIO kaw na zim nga baw gum nna hkam la taw ai hku kun? media lawan shaprai dat yu mu le... shang lawt a baw kaw ra rai wa nga ai le... gara mada de woi yawng maw nga mani e.... myen ni tsun ai teng ai zawn zawn san mat na yaw.... mung masha ni jam jau ai gaw shang lawt a majaw nga, shang lawt gap hkat njahkring ai majaw nsim sa ai re nga tsun nga ai le...
- October 3, 2012 at 12:00 PM
- Ngaw wa said...
-
Hpilisti masha ni hte Goliat wa a Karai amyu sha ni hpe jahkrit sharim tim Yehowa namman jaw lata da sai ma Dawi a lata hte a grawp jasim gasat nhtang kau ai zawn Hkristu hta namman jaw lata da sai myu tsaw share ning hkring ni a lata hte gasat shapoi kau dat mu ga law. A men.
- October 3, 2012 at 12:02 PM
- Anonymous said...
-
wp mungdan lu u ga
- October 3, 2012 at 12:24 PM
- Anonymous said...
-
Nang gaw myen maga, myen ma kau kaw na wa rai sam ai,nang nchye ai nmu ai anhte a kata kaw nga nga ai, mung masa hpe nang loi myit lawm ai hte hkaja dat u ya na zawn nang nkam tsun mat na ra ai.
- October 3, 2012 at 3:44 PM
- Anonymous said...
-
anhte mung shawa ni mung dung 6 na ni hte rau kaning re ai hpyen rai tim kyu hpyi n gun la let ning hkap sa wa na re.
- October 3, 2012 at 5:17 PM
- Anonymous said...
-
MYEN gaw TSUN ai hte GALAW ai kaga ga rai rai re ai. Shanhte TSUN ai hpe n mai kam ai.
- October 3, 2012 at 7:04 PM
- Anonymous said...
-
မမိုက္မဲခ်င္ၾကေတာ့ပါနဲ႕ မ်ိဳးခ်စ္ရဲေဘာ္တို႕ရယ္ သူတို႕ပစ္တဲ႕လက္နက္ႀကီးေတြက တိက်တယ္ျပင္ထန္တယ္ ဒါလည္း သိသိႀကီးနဲ႕ ဘာလို႕ဆက္တိုက္ေနဦးမွာလဲ ၿငိမ္းခ်မ္းေရး ယူၿပီး ကိုယ့္ေဒသကို တိုးတက္ေအာင္လုပ္ျပလိုက္ၾကစမ္းပါ လက္နက္ ေရာ နည္းပညာေရာ ယွဥ္လို႕မွမရႏိုင္ေတာ့တာ ငါတို႕ ျပည္နယ္ အေကာင္းဆံုးျဖစ္လာေအာင္ ဘယ္လိုဆက္လုပ္သင့္ လဲ ဆိုတာကိုစဥ္းစားၾကပါစို႕
- November 1, 2012 at 8:05 AM


text:
Daini pyen 2 pm jan kaw nna Naypyitaw e galaw ai UPDJC Munghpawm Simsa Lam Bawngban Ai Ginrun Komiti zuphpawng de ya hpang jahtum Myen asuya hte NCA sen htu ai, UNFC daphpawm malawm, Mon hte Lahu rawt malan hpung ningbaw ni shanglawm nga ai re.
Feb. 13 NCA mungdan ting gap hkat jahkring ga sadi sen htu ngut ai hpang, No.1 lang UPDJC (Union Peace and Discussion Joint Committee) zuphpawng de New Mon State Party (NMSP) hte Lahu Democratic Union (LDU), yan shanglawm lu ai lam re.
Dai zuphpawng hta NCA mahkrun hkap la sen ai hte seng nna mung NMSP hte LDU, yan sanglang mat na re lam chye lu ai.
Wunpawng Mungdan Shanglawt Hpung KIO gaw NCA hpe sen n htu ai, Myen mung Dingdung Daw Daphpawm (Northern Alliance-Burma) malawm re. NCA gaw Myen hpyendap shi ra ai hku sha rai mat ai majaw n lu hkap la ai re lam, KIO ginjaw salang ni tsun ai re.
Ndai 14 lang na UPDJC zuphpawng de Jinghpaw mungdaw na Kachin State Democracy Party, KSDP ningbaw Dr. Manam Tu Ja mung, shawoi na zawn, sa du shanglawm nga ai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
Hkung tsawra ai Ramma manaw manang ni, “Ramma hte Hpa Ji” ngu ai gin hpe gam garan ya mayu nngai. Shawng nnan, Ramma ngu ai a lachyum hpe yu yu ga. “Ramma” ngu ai gaw, Zet tsang kung kyang ai, Tinang hkum tinang myit ai hte maren byin hkra lu galaw ai, wang lu wang lang, lu hkawm lu sa ai, Myit marai hte hpring ai, Hkamja lam nga ai, Kaning re ai, hpaji ni hpe raitim, hka ja ai hte lawan ladan chye chyang loi ai, Bum tsaw shagawng kade mi tsan ai raitim, Bu hkawm sa na matu, n gun atsam hte hpring zup ai ni rai nga ga ai. Matut nna, “Hpaji” ngu ai hta gaw, anhte ni a laika hpaji jawng hta sharin la ngut sai, hpaji ni hpe sha tsun ai n rai nga ai. Kanbau magam bungli langai ngai hpe chye da ai, Ga shadaw: Mawdaw, Cycle Byeng, Gram ai, Laksama lata hpaji, Dum n’ta gaw gap hpaji ni hte kaga shingni hpaji ni mung law law shang lawm nga ai re.
Ya sha Tsun lai wa ai, Hpaji ni hta na, tinang gaw, hpaji langai ngai hpe chye chyang tawn da sai rai yang, tinang a kan bau magam bungli lu galaw ai hta n ga, makau grup yin a matu, akyu jaw ya lu nga ai. Ndai hpaji machye machyang ni hpe sharin hka ja la ai lam hta, nkau mi gaw, loi loi hte sharin la lu nga ai, bai nkau mi gaw, grai matsan ai majaw, hpaji sharin ai hkrun lam hta, myitru myit tsang, jam jau jam hkau lam ni hkrum katut let, sharin shakut la ra nga ai re. Ndai lam hte Seng nna, moi na, anhte a kahpu kawa ni gaw, laika hpaji chye la lu na matu, tinang a buga kaw na, laika sharin jawng kade mi tsan ai rai tim, jahpawt mi nmu shi yang rawt let, jawng sa shakut lai mat wa masai hpe anhte na lu, chye lu saga ai re. Ya daini anhte a prat hta, dai ram jam jau ai lam ni nau n nga na sai, hkawm wa hkawmsa na matu, layang ga de, rai yang, lagaw leng, madaw cycle ni jai lang mai nga sai re. Raitim, bumga de na, anhte a kahpu kanau ni gaw, ya mung Deng kade mi tsan tsan Laika hpaji jawng de lagaw lam sa let hpaji sharin la taw nga ma ai re. Ya na zawn, Kade mi jam jau tim, anhte chye chyang mayu ai hpaji ni hpe, hkam sharang let, shakut shaja la ra nga ga ai.
Anhte a ya ten shakut da ai a apu asi ni gaw, hpang e she di sha lu na rai nga ai. Kaning re ai hpaji mi sharin rin yak hkak ai lam gaw, loi li nga na sha rai nga ai. Ya daini anhte nang ngai Ramma ni, Mungkan a pyaw lam hta chyu len taw nga gaw, nmai sana re. Daini na Ramma gaw, hpawtni na ningbaw ningla nga ai hte maren, hpawtni hprani hta, ningbaw tai wa na, anhte Ramma ni, anhte a manu dan la ai Ramma prat hta chye da ra ai, hpaji machye machyang ni yawng hpe mai byin ai daram chye chyang kung kyang hkra, hkaja shakut shaja hkaja la nga ga. Daini na Mungkan gaw Hpaji hte gaw gap da ai mungkan she rai mat wa nga sai. Ga shadawn langai hpe yu ga, ndai Philippines mungdan na hpaji tsang madang hpe mungkan ting hkap la da ai, hpaji tsang madang re. Ndai mungdan hta, anhte wp buga na zawn Ja, Lung Seng n ngai ai rai tim, Hpaji chye sai Ramma ni, tinang a mungdan hta sha n ga, maigan mungdan de, magam bungli sa galaw ai ni law law hpe mu lu nga ai. Mai gan mungdan de, bungli sa galaw ai ngu ai hta, mungdan atsu ya ni kawn Dat nna, Bungli sa galaw shangun ai ni mung nga nga ma ai, Dai bungli sa galaw ai ni gaw, laning mi hta, Asuya hpe kade ram shagun ya ra ai nga nna, masat tawn da ya nga ai. Dai majaw ndai Philippines Mungdan gaw, hpaji hpe grai manu shadan jai lang ai, mungdan langai mi re. Ya na zawn, ndai mungdan a hpaji gaw, grai madang tsaw ai hte ta tut hta mung, mai jai lang ai re majaw, kaga mungdan shara shagu na ni, laika hpaji sa sharin hka ja la nga ma ai. Ya sha Tsun lai wa sai hte maren anhte Ramma ni mung, maigan mungdan de mi nrai tim, tinang a mungdan hta hkaja la mai ai, hpaji ni grai nga nga ai re.
Kaning re ai hpaji hpe mi raitim, sharin la na ahkaw ahkang nga wa jang, sharin hkaja la na matu, nmai lagawn ai. Hpaji gaw, manu daw dan nlu ai, Ja Lungseng hta grau reng nga ai. Dai rai yang, nkau Ramma ni, Ya ten hta Jawng laika hpaji sharin na ten, hkauhting hkauna galaw sha ra ai, hkaisun magam bungli ni hpe galaw ra ai a majaw, laika hpaji sharin na ten n nga ai, nga nna, myit npyaw mung nmai rai ga ai. Dai magam bungli ni mung, anhte a prat a matu, hpaji ni rai nga sai re. Ya daini anhte a wp buga shara shagu hta, hpu nau myu sha ni hkrai, Yi sun, hkau na galaw sha ai lam ni grai nga wa sai hpe, anhte a myi chyaw mu lu na ga ai. Hpa majaw shanhte zawn, anhte mung, Yi sun, hkau na ni nchye galaw sha ai kun? nga yang, ya kaba wa ai, anhte Ramma ni, magam bungli nkam shakut ai, nkam hka ja ai, Jawng laika hpaji hpe sha, hpaji madung shadu ai, kanu kawa ni kaw na, hpaji hkring htawng ni rai nga ai, Ga shadaw: Kaji, Shingnoi, Singga wa ai, da da ai zawn re ai hpaji ni hpe nkam sharin la ai, madang dep ai hpaji n shadu ai. Kaja wa nga yang, ya sha tsun lai wa sai, hpaji ni gaw, mari la nlu ai hpaji ni re, maigan mungdan hkan nga yang gaw, dai zawn re ai, htung hking arung rai ni grai manu hpu la nga ai re.
Dai hte maren ya daini anhte Pa layang ga de, hpu nau myu sha ni, lung wa nna, anhte a buga hkan tu nga ai, Ri, Dong-goi, Pali kawa ni hpe wa lahkawn, wa shaw la mat n’htawm, shanhte hkum nan jahtai, singga, shingnoi ni galaw nna, bai wa dut hkaw hkawm re ai hpe yawng mu lu na re. Anhte a buga hta tu nga ai hpe anhte bai mari lang ra ai madang rai wa nga saga ai. Ndai lam ni gaw, shanhte a hpaji ni rai nga ai. Dai hpaji ni hpe Anhte Ramma ni kasi la mai nga ai, Kaning re ai hpaji mi rai tim, chye da ai rai yang, Kaman li la nrai mat na re hpe myit hta bang da nga ga. Matut nna, maga mi de bai yu dat ga nga yang, prat dep laika hpaji chye chyang ai anhte Ramma ni mung, hpaji lam yan hta naw hpang gara, ra kadawn nga ai, anhte a wp mungdan Bumtsaw shagawng, Karing Kahting hkan shanu nga ai anhte a kahpu kanau ni a matu, myit sawn tawn da na mung mai kaja htap htuk la nga ai re.
Anhte shada da hpaji lam yan hta npawn ba la hkat yang, masha myu wa, sa garum la na, nrai nga ai. Ngai a mahkrum madup hpe tsun dan ga nga yang, kalang mi Wasaradaw hte hpung gawan hkrun lam hta re, (7) ning ram rai sai, ma kasha langai hpe mu hkrum nna, “kanau ya tsang kade lung taw ai rai” ngu san dat yang, “anhte Buga hta hpaji jawng nnga shi ai”nga nna, htai dan wa ai. Kaja wa nga yang, ma kasha dai gaw, laika hpaji jawng de sa ra sai ten rai nga ai. Dai majaw tsawra hkungga ai Ramma manaw manang ni, anhte Nang ngai chye da ai hpaji n gun atsam ni, Na matu hkrai sha n-rai mat u ga. Ya ten, Bum tsaw n-tsa hkan naw rai nga ai ni, Jawng nau tsan ai majaw, jawng n-lu sa ai kahpu kanau ni, Jawng lung shabrai nlu ai majaw Jawng nlu sa ai ni, tinang a pye mare buga hta laika sharin jawng n nga ai majaw jawng nlung ai ni, Bum yi galaw sha n-na salu salat kahtan ntsa kaw na, lagaw ndung de du hkra hkrat let galaw sha ra taw nga ai, anhte a kahpu kanau ni mung grai naw nga ai hpe myit dum la mai nga ai re. Dai majaw tinnag chye da ai hpaji gaw, yawng a matu, manu dan htap htuk ai hku nna, jai lang sa na mung ahkyak nga ai re. Ga shadawn, anhte Ramma ni, nang hpam malu masha hte pyaw len let, Karai jaw da ai manu dan la ai, Ramma prat ni hpe jahten let sak hkrung hkawm sa taw nga ai lama rai yang, hpawtni ngu na, anhte a prat masa gam maka gaw, yawn hpa lam sha rai mat wa na re.
Hkungga tsawra ai Ramma manaw manang ni, lahta de tsun lai wa sai hte maren anhte Ramma prat hta chye da ra ai, hpaji machye machyang ni hpe mai byin ai daram hkaja da let, anhte chye da ai hpaji ni hpe, nawku hpung a matu, myu sha ni a matu, matsan mayan rai nga ai, kahpu kanau ni a matu, manu dan ai hte jai lang sa wa nga ga. Dai rai yang, anhte kahpu kanau ni, hpaji chyechang kung kyang ai ni lani hte lani grau grau law htam wa lu na re ngu garan kachyan ya dat n nga ai law.
Ka Lajang ai – Sara Joseph Maru La Nan
RVA Jinghpaw Nsen Shapoi Dap, Manila, Philippines.


text:
Wunpawng Mungdan Shanglawt Asuya KIO Dap Ba (5) Ginra rai nga ai Gang Dau Yang Mare makau hta KIA Dap Nawng Hpung na Myu tsaw share shagan ni hte myen hpyen asuya dap hka-la-ya )389) ni March (5) jahpawt daw hkying (10:00am) ram hta gasat lai wa sai lam shiga na chye lu ai.
GANG DAU YANG KAW GASAT
Wunpawng Mungdan Shanglawt Asuya KIO Dap Ba (5) Ginra rai nga ai Gang Dau Yang Mare makau hta KIA Dap Nawng Hpung na Myu tsaw share shagan ni hte myen hpyen asuya dap hka-la-ya )389) ni March (5) jahpawt daw hkying (10:00am) ram hta gasat lai wa sai lam shiga na chye lu ai.
Labels: Jinghpaw Mung Shiga


text:
May 25th – 28th, 2012
“Be Strong in the Lord” (Eph 6:10)
Moses Merrill Camp and Conference Center
2849 RD 31 BLDG 3
Linwood, NE 68036
1. Camp galaw nga ai aten hta buga de na mayak mahkak ni a matu nayi hkum 48 matut manoi akyu hpyi ai lam mung galaw na re.
2. Myu sha ni hpe woi awn nga ai ningbaw ningla ni kaw na numhtet ga ni mung na lu na re.
3. Camp galaw ai aten hta buga de na malu masha ni hpe shani shana daw jaw daw ya na re.
4. Camp lamang ni hpe ma kaji ni na matu, ramma ni na matu, sak kung (Dinghku de sai) ni na matu garan let lajang da ga ai.
5. Shana shagu buga de myit dum na zawn nga ai mahkawn yu ngwi hte anhte a manu dan ai htunghkying ka hkrang ni hte shanoi shapyaw ai lam galaw na re.
6. Miss Kachin Christian Family Camp lata ai lamang mung lawm na re.
Tau hkrau nna registration galaw na matu www.kaausa.org de sa nna chyeju hte shana ya marit.


text:
Tuesday, January 3, 2012
WUNGPAWNG SHA NI A NUM WAWN NUM LA HTUNG LAILEN HTE PRAT NINGNAN
Do you like this story?
By Gauri Zau Seng, Mai Ja Yang
Mungkan ntsa e dingsa mat wa ai hte ningnan ningnan galai wa ai ngu ai shingra tara gaw, moi prat, ya prat, htawm hpang prat, galoi rai tim, anga nga na rai nga ai. Arung arai amyu magup ni dingsa mat wa, si mat, hkraw mat, hten run tsam mat wa nna, ningnan ningnan ni galai wa nga ai. Shinggyim uhpawng hta shinggyim masha ni a htung lailen maka kumla ni mung, dingsa mat wa ai hte ningnan ningnan galai shai wa ai lam ni byin nga ai.
Wunpawng amyu ni hta e, laklai nna sari rawng manu dan la ai, mayu, da-ma, kasa, janghtung, hpu ja hpaga hte num wawn num la ai htung lailen lu ga ai. Rai yang, ndai htung lailen mung, mungkan ntsa kaw na shingra tara a mabyin masa hte maren, dingsa mat wa ai hte ningnan ningnan galai wa ai lam ni byin nga ai hpe mu lu ai. Myit yu, dinglik yu mai ai lam rai nga mali ai.
MOI NA PRAT
Moi prat hta Wunpawng amyu ni gaw bum ring bum ga, nam kahtawng ni kaw hkarang yi hkyen hkai lu hkai sha nna nga pra ai. Pa layang myo mare kaba ni de n nga ai. Hpaga yumga dut lu dut sha galaw nra ai hte maren, hpaga yumga dut lu dut sha mung nchye ai. Hkarang yi hkyen hkai lu hkai sha nna nga pra ai re majaw, grau lu lawm ai ni mung, grau nlu nlawm ai jahkrai gaida ni mung, yawng gaw shada da jawm garan lu garan sha nna, nta dinghku kaba langai mi zawn sha nga pra lai wa ai prat rai nga sai.
Kasha kashu ma kaji ni mung, jawng lung laika sharin, hpaji hparat shing jawng hkat mung nra ai, laika sharin jawng mung nnga ai prat rai nga ai. Dut lu dut sha, hpaga yumga, ja gumhpraw lu sut lu su shing jawng hkat mung nra ai prat rai nga ai.
Dai prat hta e, Wunpawng amyu a htung lailen num wawn num la mayu, da-ma, hpuja hpaga lam hta e, gumhpaw hte mari nra ai, gumhpraw manu tawt sawn mung nra ai, nhtu, htu nawng, nri, ri nawng, ri lap, miba sanat, htunghpau sinat, bau, aga hkachyi gaili, shawa nang hkachyi gaili, langhpau palawng, magwi kawng, nga wuloi ni hpe ja hpaga shatai jaw ya hkat nna, mayu, da-ma, num hpyi, num ya, hkungran poi galaw, dinghku rawn nna nga pra mayat maya hkrat wa ai rai nga sai. Mayu, da-ma, kani, katsa, kajum kaji, kashu kahkri, kahpu kanau ni yawng gaw, kasa janghtung hte jawm dung jawm hpawng, jawm chye lawm let, sakse sakgan tai ya, ja hpaga arung arai ni hpe garan ang ai garan jaw hkat nhtawm, mayu, da-ma a lapran, jawm shangang shakang ya lawm rai nga ma ai.
Hkungran num hte hkungran la a lapran lani mi n htuk hkat wa ai, manghkang nga wa ai rai yang mung, hpu ja hpaga garan sha lawm ai makyin jinghku ni gaw sakse tai nna, hparan shangang ya ai, shing nrai mayu hte da-ma a lapran hta jahtuk hparan ya ai lam galaw ya ai rai nga ma ai. Grai htap htuk ai, sari sadang nga ai htung lailen rai nga ai. Dinghku num, dinghku la a lapran sha nrai, kasha prat, kashu prat, ban hte ban aru asai makyit mahkai shangang shakang ai manu dan la ai htung lailen rai nga mali ai. Ja hpaga lu lawm ai ni mung tinang lu lawm ai hku hpu ja hpaga jaw ya hkat ai, ja hpaga nlu n lawm ai ni a matu mung, htung hking maka kumla shagu nna shamying shaman hte mayu, da-ma lapran hpu ja hpaga lam shangut nna kun dinghku de ya nga ma ai. Gumchying gumsa du magam lailen lang ai ni a matu mung, dai hte shabung ai hpu ja hpaga hpe jaw ya hkat nna, kun dinghku de ya ai lam galaw nga ma ai. Moi na prat dingsa aten hta grai htap htuk manu ai, Wunpawng amyu ni a num wawn num la htung lailen rai nga mali ai.
YA NA PRAT
Aten shaning na mat wa nga ai hte maren, dingsa mat wa sai ni gaw, ningnan galai mat wa nga ai. Wunpawng amyu ni law malawng nga pra ai shara gaw bumring bum ga nam mare kahtawng ni n rai mat sai. Pa layang myo muklum mare kaba ni de yu hkrat nna nga pra mat wa nga sai. Kasha kashu ni mung jawng lung, laika sharin, hpaji hparat shingjawng hkat ai prat de du mat wa sai. Dut lu dut sha hpaga yumga galaw shingjawng ai, ja gumhpraw lu sut lu su shingjawng hkat ai prat de du mat wa nga sai. Moi prat na nga ginra n rai mat sai hte maren, moi prat na kan bau galaw lu galaw sha ladat mung n rai mat sai. Kan hkru jang kaga myit tsang nra ai, jawm garan sha, lu ai made hpe gam lu gam sha nna, nta dinghku kaba langai mi zawn jawm nga pra ai prat n rai mat sai. Kadai mung kade a asak hkrung lam, kadai mung kade a madang hte nga pra shingjawng ai, hpaji hparat laika dakasu degree shingjawng hkat ai, kung zet shingjawng hkat ai, hpaga yumga ja gumhpraw lu su shingjawng hkat ai, dut lu dut sha ja gumhpraw manu tawt sawn hkat ai prat de du mat nga sai. Ndai zawn ningnan galai wa ai prat hta hkan nna, Wunpawng amyu ni a manu dan la ai num wawn num la htung lailen mayu, da-ma hpu ja hpaga lam, kasa janghtung hte kahpu kanau, kani katsa, kaji kawoi, kashu kahkri, makyin jinghku lam ni mung, galai shai mat wa nga sai.
Hpu ja hpaga arung arai mahkra gaw, arung arai atawng apa a malai gumhpraw manu tawt sawn nna shimying lang ai hpe madung shatai mat wa nga sai. Ja gunhpraw lu su ai ni mung, shadawn shadang n nga ai sha ja gumhpraw arawng kaba a matu hpu ja hpaga hpe gumhpraw law law tawt sawn jaw ya hkat nga ma ai. N lu n su ai ni gaw, mayu, da-ma, kasa jahtung, kahpu kanau, kani katsa, kajum kaji, kashu kahkri makyin jinghku uhpawng hta myi man kaji hkrum ai prat rai nga sai.
Hpaga yumga ja gumhpraw prat rai nga sai hte maren, kahpu kanau, kani katsa, kajum kaji, makyin jinghku ni law law mung, gumhpraw manu tawt sawn nna, hpu ja hpaga, sharung kungdawn gun jaw gun ya nga ma ai hte, daw dap dung salang ni gaw, grau jan nna amyat lawm ai shadawn shadang hte kungdawn kungra ja hpaga ni hpe bai hpan n htang jaw dat ra wa nga masai. Madu sa gun jaw ai ja hpaga sharung shakau, kungdawn kungra hpe bai hpan nhtang jaw ai shaloi gumhpraw manu yawm ai hku nna daw dap dung salang ni hparan hkrup ai rai yang, shada myit npyaw hkat, shatan nhkan tsun jahpoi hkat, shing nrai dasang bai tsun hpyi jat la hkat re ai lam ni du hkra byin wa nga sai.
Mayu hte da-ma ni gaw, hpu ja hpaga hpe n hpyi hkat ai, myit tau chye na hkat ai, htung lailen hpe shamying shaman lami laman shagu ai daram hku sha galaw hkat mayu ai rai tim, mayu hte da-ma ni n chye ai sha, lapran kaw kasa janghtung hte makyin jinghku ni gaw, ja hpaga tsun hpyi ai lam, sharung shakau kungdawn kungra ni hte amyat lawm hkra sa galaw la ai lam ni byin wa nga ai.
Mayu maga hte da-ma maga hta mung, mayu ni shayi num sha hpe sharawt sha ai poi kaba hpe galaw ya shing jawng hkat ai htung lailen byin wa nga sai. Mayu maga shayi sharawt sha poi kaba galaw dat ya yang she da-ma ni a man hta arawng nga ai, shing nrai, da ma ni gaw shayi sharawt sha poi hta grau kaba hkik hkam ai hku nna, hkungran poi galaw ra ai ngu ai, poi kaba galaw shingjawng hkat ai htung lailen de byin wa nga sai.
Ndai zawn galai shai wa ai hpaga yumga prat htung lailen a majaw, mayu maga hte da-ma maga mung, shayi sharawt sha poi hte hkungran poi hpe poi kaba galaw shingjawng hkat ai lailen de byin wa sai. Arawng myi man n sum na matu dai zawn shingjawng hkat ai hta mayu maga mung shayi sharawt poi galaw ai hpang, shaning hti nna jai lang kau sai gumhpraw hka hpe bai tam sang wa shakut ra, da-ma maga mung, hkungran poi galaw ngut ai hpang shaning hti nna, jai lang kau sai gumhpraw hka hpe bai tam sang wa shakut ra re ai ni mung nga shajang ma ai. Kun dinghku ningnan de wa ai hpe jawm karum pawn ba sharawt la lawm ai hku, nre ai sha, kun dinghku ningnan de wa ai nga yang, mayu da-ma, hte kun dinghku ningnan a lapran e hpaga sa jawm ga sha ai htung lailen zawn byin wa nga sai. Manu dan sari sadang rawng ai Wunpawng amyu ni a mayu, da-ma, hpu ja hpaga hte num wawn num la htung lailen gaw, ndum shami hte hpaga yumga lailen de lam yit mat wa nhtawm, masha jahpan n law la nga ai Wunpawng amyu masha ni hta e, num wawn num la shangai chying hkai mayat maya masha jahpan law jat wa shangun na malai, num wawn numla kun dinghku ningnan de jat wa na matu, hkrit tsang mat wa shangun ai dingbai dingna htung lailen mahtang byin tai wa na hpe gaw, myit tsang hpa rai na mali ai law.
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter


text:
Wa Sarabyin Francis gaw lai wa sai 2013 ning March shata 13 ya shani nawku hpung a 266 ngu na sarabyin tai wa ai hte, ndai March shata 13 ya shani gaw Sarabyin ya lata dang da hkrum ai (4) ning ladu hkrum ai nhtoi rai nga ai.
Ndai (4) ning laman, nawku hpung hte, nawku hpung gin jaw rung ni hpe gram lai ai lam ni galaw ai, bat masum ya shani shagu Wa Sarabyin hte hkrum na matu san Peter pa kaba hta shawa daw tsa wu wu di di du hpawng ai, matsan dum lama ai lam madun na matu saw shaga ai, jut shara magup hta shanu nga ai matsan mayam ntai nmai nmai ni hpe myit du ai hte matut mahkai lakawn lam ni galaw ai, ndai lam ni gaw Wa Sarabyin Francis a lak lai ai sasana magam lam ni nan rai nga ai.
Labau shang magam bungli ni hpe mung, Wa Sarabyin Francis galaw lai wa ai, dai ni hta, Russian mungdan Orthodox hpung ning baw hte Cuba mungdan hta hkrum shakram ai lam galaw lai wa ai, Nazi masha sat dabang galaw lai wa ai Auschwitz hta sa du nna akyu hpyi lam galaw lai wa ai, Mother Teresa hpe san pra ai masha dang da lai wa ai, Pritenstant ga garam hpang wa ai 500 ning hpring masat aten hta Lund de sa du nna kaga hkristian hpung ning baw ni hte hkrum shaga bang ban ai lam galaw lai wa ai, “Amoris Laetitia” ngu ai matsun laika hpe dip shabra lai wa ai lam ni rai nga ai.
Wa Sarabyin a sarabyin hte ni ni htep htep nga nna magam gun nga ai Vatican amu madu Cardinal Parolin tsun ai hta gaw, sarabyin tai wa ai shani shawng nnan shawa hpawng hte hkrum ai aten “buona sera” nye a matu akyu hpyi ya marit nga nna tsun let baw gum nna shawa masha ni a akyu hpyi ya ai lam hpe Wa Sarabyin lajin lai wa ai, shi a prat hpe Madu Karai Kasang hte Karai Kasang a chyoi pra ai a amyu masha ni a lata hta kam hpa ap jaw ai lam rai nga ai, Karai Kasang a shaman chyeju hte tsawra matsan dum lama ai lam hpe kam hpa let, sagu hpung hte sagurem rau akyu hpyi let nawku hpung shawng de sit nawt hkawm sa nga ra na, ngu ai shi a sasana yaw sing myit mada ai lam nan rai nga ai. Francis ngu ai amying shing teng hpe hkap la ai lam mung, sim sa ai, myit san seng ai, sum nung shingdi ai myit masa hpe shaleng na matu rai nga ai.” nga nna Caridanal Parolin tsun lai wa ai.
Vatican Curia ngu ai nawku hpung gin jaw magam dap ni a shamu shamawt magam bungli glaw ai lai ladat ni hpe gram lai lam ni galaw ai Wa Sarabyin a yaw shada ai lam madung hta, shaning tsa lam hte ru nna kap noi nga ai baza bala ni hpe gaw jahkrat kau nna kabu gara ai shiga hte htoi kabrim nga lu na matu, ngu ai yaw shada ai lam hte rai nga ai, nga nna Wa Sarabyin a sarabyin aya dang da hkrum ai 4 ning hpring ladu hkrum nhtoi hta Cardinal Parolin tsun lai wa ai lam Vatican radio kaw hnna shana dat ma ai.
Source: Vatican Radio


text:
时间:2018-01-12 15:57:22 来源:德宏团结报
1. Ganing rai yang she ningtuk rai hte tsan gang lu na
(1) Ningtuk rai pat hpaji sharin, ndai “Matsing mali”galo du na: Nhpa hpe ningtuk rai nga ma ta. Ningtuk lusha yang ayin aloi sha kap chye ai, don yak ai. Ningtuk rai go madu, masha, nta hte mungdan hpe jahten ai. Ningtuk rai lusha ai go ubadi nhtan shai ai, ningtuk rai dut ai go mara shut ai hpe matsing shaja ra ai.
(2) Prat tup ningtuk rai hpe n mai lusha chyam ai.
(3) ruyak jamjau hkrum yang ningtuk rai hte myit n mai shalan la ai.
(4) Sanseng hkamja ai hku nga pra ra ai lam galoi mung hkan galo du na.
(5) Sadi sahka let mano manang ganon na. (6) Masa n htuk ai pyo chyai shara hte tsan gang na.
2. Nta masha ni ningtuk rai hte hkra na hpe ganing di htang maja na
(1) Alum ala re guipyo chyoipra ai dinghku de na.
(2) Ma gasha ni a hkumhkrang myit masin hkam gaja lam hpe myit du ya na.
(3) Ningtuk rai don hpaji sharin la, prat tup ningtuk rai nga ai dinghku de sha na.
(4) Nta masha ningnan do ningtuk rai lusha wa ai hpe ganing di chye la lu na. A—Nga pra ai lam shai mat. B—Nga pra lai len alak rai lai mat. C—Matu n mu ai ja gumhpro lang shalo. D—Hkumhkrang hkamja madang adan sha. E—Hkumhkrang hta ana masa ni pru wa. F—Shanhte a makau, nga shara ni hta ningtuk rai shing n rai ningtuk rai lusha hking rai ni mu hkrup. G—Ganon manang tam shingwang lai wa. H—Galang lang shanhte ningtuk ayin bu ai hpe mu hkrup.
3. Jong ko nna jongma ni ning⁃ tuk rai lusha na hpe ganing di htang maja na
(1) Kyet shop ai hte jong gaji hte lapran tsang jongma ni a ningtuk rai htang maja laksan hpaji sharin hkrat wa na.
(2) Jongma ni ningtuk rai pat shamu shamot hta lom na matu woi ginron, n-gun jo, sharin matsun na.
4. Ningtuk rai lusha masha ni madu ko nna ningtuk rai don ra ai
(1) Madu ko nna ningtuk yin don tsi lajang ai hpe hkam la na.
(2) Ningtuk rai a jahten shaza lam hpe sungchyung ai hku chye chyang ra ai.
(3) Ningtuk don myit da-ting la ra ai.
(4) Lai sai ten na ningtuk gajam shara hte tsan gang hkat mat na.
(5) Hpong shingra hta masha ni e yu gaji kau ya ai hpe gaja ai hku htai la chye na.


text:
Manang Ni
-
-
CHRISTMAS MAHKAWN BUK 1001 month ago
-
Blog address galai sai lam.3 years ago
-
-
Myanmar Census 2014.3 years ago
-
-
-
-
-
-
-
-
-
-
Angry Birds On Facebook
Android phone hte appele phone lang ai ni gaw chye chyalu rai na re, Simple hte baw nu hpe bungli galaw shangung ai game langai rai nga ai dai ni sha facebook kaw mu gasup di manang ni yawng hpe sa chyam yu ga ngu na links share dat ai..
Yu yang gaw grai loi ai zawng rai tim level ni grai law ai ladat ni grai jaw ra ai, n rai jang loi ai hpe byi hkying hkum hku gasup ra ai game langai rai nga ai. Mobile Game kaw top 1 hku na mung kan hta Wan 60 jan gasup ai game langai hku na aung dan taw ai rai nga ai...
Gai ngai chyawm dai na de 2 hours ram ginsup kau sai..:)
https://apps.facebook.com/angrybirds/
2 comments:
- NBWI SAM said...
-
Mana law, n chye ging ai link ni chye mat sai majaw 2 hrs ram pyi galoi htum mat ai n chye ai oi !!! :D
Thanks for your sharing.
- February 17, 2012
- Shanghtin said...
-
simple rai tim an hte bum masha ni ra ai baw u gap ai baw rai dik myit lawm ai :)
- February 17, 2012


text:
Ngai myen mung shinggyim ahkaw ahkang galai shai wa na matu shakut ai uhpung langai kaw shatkan shalet bungli galaw ai, dai rung a baw kaw Jinghpaw W.P sha ni a manau shadung kasha (plastic jahtat hte galaw da ai shadung sumlam kasha) hpe atsawm sha hkungga lara hte mara da ai hpe mu mu ai, dai shadung kasha gaw ngai dai rung kaw n galaw shi ai kawn nga sam sai, ngai lani mi dai shadung hpe sa yu hkrup ai nye myit hta um n dai rung na ni Jinghpaw ni a kumla hpe grai ahkyak da ma ai ngu ngai hkrai lagu sawn la kau dat sai, raitim atsawm yu yu yang dai shadung sumla kasha wa Baren Dinghkung kaw Jun da ai Manau Shadung sumlam kasha rai taw ai, nye myit hta gaw um ndai shadung gaw shut taw nga ai ngu sawn la kau sai.
Kanoi laning mi na ai hpang ngai dai shara de bai shang yu yang dai sadung sumla kasha gaw n nga taw sai, shi a shara hta Aung San Suu Kyi hte Shi a kasha ginrun kayat da ai sumlam she dai shara kaw atsawm sha rai nga taw ai hpe mu mu ai. Ngai dai shadung sumla hpe gara de rai sai kun ngu bai tam yu yang, le jut kaw computer a shingdu kaw she tawn da ai hpe sa mu tam hkrup ai. Mi na shara kaja kaw shi hpe tawn da na n gring ai majaw rai nga sai. N dai lam ni gaw lamik kumla ni hte gaw n seng na re rai tim ngai hkrum katut ai hpe hti dan ai sha re.
Chyum laika ninghkring ni tsun ai hku nga yang Karai Kasang gaw lamu kasa Lucifer hpe grai tsawra ai majaw lamu kasa ni mahkra a shawng e shi hpe shawng hpan ai, dai hpang she Lamu Kasa Mihka ni kaga ni hpe bai matut hpan shachyaw mat ai. Shi gaw karai kasang a lawu hprut atsam rawng ai, n gun ja ai. Raitim shi (Lucifer) a myit hta Karai Kasang hpe shingjawng na shi a myit hta lagu rawng ai hpe karai kasang chye kau ai majaw, Karai kasang gaw lamu kasa Lucifer hpe shi a tingyang kawn kasat shale kau na rai sai, dai majaw Karai Kasang a Lamu kasa Mihka gaw shi a hpyen luksuk hte lamu kasa Lucifer (Satan tai mat na wa) hpe majan hkat sai, chyum laika ninghkring ni tsun ai Lamu kasa Lucifer gaw Lamu kasa Mihka a shingkang hpe n dang hkam ai majaw majan sum nna dinghta ga de yu hkrat mat sai. Kaja nga yang lamu kasa Lucifer gaw lamu kasa Mihka htan power grau ja ai wa re karai kasang shi hpe n nan hpan ai ten hta, raitim shi karai hpe ninghkap ai kawn shi a shingkang shingwang ni hpe karai kasang shayawm kau sam sai, rai nna lamu kasa Mihka hpe shingkang rawng dik lamu kasa hku bai hpan dat sam sai.
N dai zawn lamu kasa Lucifer gaw jahtum e Satan tai mat nna dinghta ga e hkrat mat ai ten hta Baren Numraw hku nna yu hkat mat sai nga chyum laika hta mung dai hku rawng nga ai.
E n dai zawn dai ni na Christian part hta Baren ngu ai gaw Satan re ngu lachyum htai la ai ten hta Baren Numraw dinghkung hta Jinghpaw W.P sha ni manu shadan dik ai htunghkring manau shadung hpe mara da ai ngu ai gaw, anhte gaw Baren hpe kanu kawa shatai ai lachyum gale mat nga sai, Laiza na Nbapa na shadung hpe jun hpang ai ni gara hku mi lachyum hta la tim dai hku lachyum gale wa nga sai. Shut mat sai ngu ai hpe hkrak rai atawng apa mi nlu hta madun tim ya na mungmasa laru ni, anhte hkrum sha nga ai lam ni hpe shingdaw dinglik yu yang shut mat ai lam gaw grai nan dan leng taw nga sai. Laisai ten na shut kau ai lam ni grai law nna dai ni hpe mara raw kyuhpyi la pi n ngut shi yang ya bai htunghkring hku nna Karai hpe shut jang gaw anhte gaw yubak hta yuben ra rai nga sai.
W.P sha ni gaw karai hpe kam ai amyu karai a amyu tai mat sai majaw hpa mi galaw law Baren hpe nawku dawjau ai kumla kaji pi n mai shapraw sai, karai hpe sha nawku kamsham ra sai. Laiwa sai ten hkan na Laiza manau Nbapa manau ni galaw wa tim kyuhpyi nna she manau poi hpaw hpang na re ngu kam ai, raitim dai shadung kaw Satan hpe shadung da let kyuhpyi manau hpaw yang gaw karai gaw lawm na n shadu ai.
N dai laman hta Myen Asuya hpe madi shadaw ai rawtmalan galaw masu ni mung Laiza hpe gaw asuyadap gaw jahkring sha luzing ai, KIO salang ni she gaphkat n kam jahkring ai KIA hpyenla ni gaw gaphkat jahkring mayu ai ngu amyu mayu ahtu shalau nna KIA dap hten hkra galaw mayu ai Myen ni mung nga nga ai. Jinghpaw W.P ni hpe manawn ai ni nga nga ai.
W.P myu sha ni hpe woi shalawt na re ngu ai ni shanu nga ai shara kaw nan she Baren Shadung Jun nna majan baw ai gaw n jaw nga sai. Laiza na shadung Nbapa na shadun hpe lawan run kau manu, mara raw kyuhpyi mu, dai jang she karai kasang hte rau bai rai na ra ai. Shut ai hpe gwi gwi hkamla gwi ai gaw myitsu sumnung ai hpe madun lu nga ai.
Nhpaw Mungban
11/4/2012


text:
时间:2018-01-02 16:14:26 来源:德宏团结报
(Shata 12 nhtoi 22 ya na do)
Nambat masum ngu na go shana shanang pya ai rai nga ai, Lanbu hkyi gat lam langai ko na ga-hpri seng ko, myit n lom let Fa- ransik bu hkom masha ni hpe pya madun dan nga u ai, shanhte madu mu mada nga ai myokle hpe n kam nga ma ai, hpa majo nga yang, shanhte myokle hpe n kam kam ai ni rai nga ma ai. Lamang mi pya ngut shagu nta de chyenan gayat dat dat rai u ai, myit mada lam n nga tim Ma Li Ya hta madat na hpe ala nga u ai. Hpang jahtum pya ngut ai hte gaju galim nga gahtet wa ai myit hpe n dang dip da wa sai, ganing nga tim Ma Li Ya mu lama mi go pru jo sai ngu myit nga nu ai.
Pyin gram galai yu sai zat pya modo got let nta wa lam ko hkom nga ai shaloi, Gelasiya gat lam gaba makau hkan na laisi hpun lap ni htingra lado a marang gata e ningtsing nga ai hpe yu nga ninglen, Ma Li Ya n nga mat ai hpang, myu gaba ndai ganing rai mat na lam hpe gan myit dum dat ai majo, nshung si hte hprui nga nga nu ai. Shi shakap da ai maisau pa mi na hku chyinghka lam ko no kap nga la ai hpe wa mu dat ai hte, hpang jahtum na myit mada lam ni du hkra gom mat sai. Shi nta na lanyau hpe shat jo na she malap kau hkra myit chyat shanut to nga sai.
Laika ndai ka hpang wa ai kon, ya du ngai shi a mying hpa ngu ai re hpe n chye nga nngai, hpa majo nga yang, Pasailona ginra hta, anhte yong shi a ningka mying Myokle sara Sa Htu Ano ngu ai sha chye ga ai. Shi ga nau n lo nu ai, mano manang lo lo hte mung nau n kam garu chyai hkom ai brang up rai nga ai, shi a hkum hta yom nga ai zen let, hpung shingkang shingwang ni yong go Ma Li Ya bai gapa kau ya lu nga ai. Ma Li Ya shi a ta ko dun let ndai mau na zon re wahpung de dun bang da ai rai u ai. Ndai wahpung hta, shana yuptung yuphka e gadai mung manang wa hpe chyenan gayat nna, ngai sha ganu ganang rai nga a nga gadai n chye tam san hkom ai. Nnan shang ai ten hta, Sa Htu Ano mung dai zon re mana mu galo yu ai, shi ya she n kam shalai u ai. Shingrai dai shana, shi Sa La Ka Sa hpe sha chyenan gayat u ai, yupsu yupma nga ai gumgai jan hpa tsun ai pyi atsom n dum ai, Ma Li Ya shat sha la nna hkom mat wa sai ngu sha htan nu ai. Nhtoi htoi sayang she myet ngu na-yi hkying hkum mi dang lu yup yang, yupmang hkrai bai mu, yupmang hta Ma Li Ya ashep alap sai hkrai re hkungran palong hpun ton ai mu nna, dum wa ai hte masin gahpra htukhtak nga sai, ganing nga tim Ma Li Ya galang bai shi hpe gabai kau ton da sai ngu myit la nu ai, ndai lang go prat tup, ndai dam lada ai, shi n nga ai mungkan hta kau da sai.
Lai wa sai manga ning laman, Ma Li Ya la masum gabai kau yu sai, dai ko Sa Htu Ano mung lom nga ai. Shan chye hkat ai shata kru du ai hpang, Ma Li Ya shi hpe Mosigo myu ko gabai kau da ai hkrum yu ai. Dai shaloi, shan Ansuluisi shara na rai marai ton ai gok ko tsora marit tun let n dum n dam, gumpyi gumpai nga hkra yup sha ma ai. Lahpot mi hta, gadai hpe n mai tsun dan ai bo shana na mu lagu galo sha la ai hpang e, Ma Li Ya nta kon rai mat wa sai, shi a rai ma hkra ton da ai hta n-ga, shong la hte na hkungran ta chyop du hkra ton kau da u ai, shakram langai ka da ai, wanglu wanglang re sumtso la-ing ko shi ganing di n lu hkam sha nga sai da. Sa Htu Ano go shi hpe shi a shong la wa ko wa mat ai shadu u ai, la dai go Ma Li Ya a lapran tsang jong na jongma manang re, shan sak no gaji ai kon lagu hkungran mat ma ai. Lahkong ning daram jom nga yu ai hpang Ma Li Ya la kaga a n hkan e jongma manang wa hpe gabai kau da sai. Rai yang, Sa Htu Ano myit shut nu ai, dai shaloi mung Ma Li Ya ganu gawa ni a nta de wa mat ai she re. Shi ja gumhpro hte hkying ten ma ai hpe n tsun hkra hkan mu tam ai htom, grai shagrit shanyem ai myit hte hpyi nyem u ai hta lai nna, shi pyi n lu hkan galo shatup ai ga sadi ni du hkra jo yu nu ai, raitim, Ma Li Ya galang mi myit dodan kau sai majo:“Sumtso sumra langai ngai go ngangkang galu ai, langai ngai go gadun ai.”Ngu tsun ai sha nrai,“An a sumtso sumra go gadun ai.”Nga ga ja ja hte tsun shakre kau ai gata hta Sa Htu Ano htingnut mat sai. Shing rai laning mi jan zim mat ai hpang na hkrisamat jahpot, brang la ni hkrai nga ai shi a shara de wa ai shaloi, Ma Li Ya dodap na lahkum hta yup nga la sai, bo ko ahtoi re nampan shanghkong dagro da, ahpro wop wop galu lo ai hkrungran palong mung hpun da rai u ai. (Ya na lang bai matut hti ga)


text:
Daw 1: Hpang hpajang ai kaw nna Shau-ing ai aten du hkra
Sumsing lamu hte ginding aga gara kaw na sa wa a ni? Ajan, Shata, Shagan ni hte ginding aga hta nga ai arai guji guyang mahkra gara hku byin sa wa a ni? Ndai ni hpe Karai Kasang hpan tawn ai re, nga nna Chyum Laika gaw teng man ai ga mahtai jaw da ai. Dai majaw anhte a Laika hta shawng nnan kaw nna, hpan hpajang da ai hte seng nna Chyum Laika maumwi ni lawm wa ai.
Shawng nnan e Karai Kasang hpan da ai gaw, Karai Kasang hte bung ai wenyi hkrang ni re. Lamu kasa ni rai ma ai. Raitimung ginding aga hpe chyawm gaw, anhte shinggyim masha ni a matu, hpan da ai. Dai majaw Adam hte Ewa ngu ai shinggyim lasha hte numsha hpe hpan nhtawm, tsawm la ai sun langai mi hta nga shangun tawn ai. Raitimung shan gaw Karai kasang a ga hpe n madat ma ai majaw, asak hkrung na lam hpe jasum kau ma ai.
Adam hpe hpan da ai aten kaw nna shau-ing ai aten du hkra, shaning 1656 na ai. Dai aten laman e, nhkru ai masha ni law law nga ma ai. Sumsing lamu hta, anhte a myi hte nmu lu ai wenyi hkum ni nga ma ai. Satan hte shi a nhkru ai lamu kasa ni rai ma ai. Ginding aga hta Ka-in hte bung ai nhkru ai masha ni law law nga ma ai. Masha ni hta grau nna n-gun atsam kaba ai ni mung nga ma ai. Raitimung ginding aga e, Abela, Enuk, Noa ni zawn re ai masha kaja ni mung nga ma ai. Daw LANGAI hta ndai masha ni a lam hte, ndai byin lai ai masa ni a lam anhte hti lu na re.


text:
Ndai Mungga Shanan Hkri Ginra hta e Karai
a lam hpe chye na loi ai ga san ga htai ladat hku nna ahkyak ai ga baw ni hpe lawu de na hte maren garan ka shaleng tawn ga
ai. Tsaw ra ai nu wa hpu nau ni nchye na ai, nsang lang ai lam nga yang mung san sagawn matut mahkai ga hkungga let saw shaga
dat ga ai. Chye na loi na hte tatut jai lang asung jashawn lu na hpe yaw shada ai re majaw, yak ai baw ga si, ga hkaw, ga
ngau ni hte shamying ai lam ni hpe koi gam tawn ga ai. Chyum hpaji hta nhkrin byin tai na yaw shada ai ni a matu, ndai hta
ka shaleng tawn ai hpe hti ai hte sha nram na re ai lam hpe mung chye shangun dat ga ai.
Lawu de madi madun tawn ai ga baw ni hte seng ai mahkai lashawng(link)
hpe kahtek(click) nna hti mayu ai gawk de shang hti ga.
Ga baw ni:


text:
Anhte A Labau Laika Dum Kaw Nna
“Hpang Na Zuphpawng Galoi Aten Hta Kun?”
ATEN gaw 1932 November htum na mahka hta rai nna, masha wan mi jan shanu nga ai Mexico City mare hta re. Lai wa sai bat hta sha, lam tara madun wan shadaw ni (traffice lights) hpe shawng nnan hku nna shakap dat ai. Masha ni gaw ndai bat hta kaga lam langai hpe myit lawm taw nga ma ai. Laksan manam langai du wa na re ai majaw, shiga dap na ni gaw wan leng daru hta camara ni hte jin jin la taw nga ma ai. Kadai rai ta? Sin Langchyi Uhpung a ningbaw re ai Joseph F. Ruhterford re. Masum ya galaw ai zuphpawng hpe sa lung na Hpunau Ruhterford hpe buga hta nga ai Yehowa Sakse ni mung hkap tau la na matu la nga ai.
“Ndai zuphpawng gaw, Mexico mungdan a teng man ai lam rawt jat wa ai hta, grai laklai ai labau shang byin na re” ngu Aja Prat magazine kaw ka da ai. Zuphpawng kaji rai nna, masha 150 daram sha sa lung ai. Raitim, hpa majaw grai ahkyak ai ngu tsun lu na kun?
Ndai zuphpawng n galaw shi ai shaloi, Mexico hta teng man ai tara nau n chyam bra shi ai. 1919 kaw nna, zuphpawng kaji nkau mi galaw wa ai raitim, dai hpang de gaw nawku hpung ni yawm wa ai. 1929 du ai shaloi, Mexico City mare hta ginjaw garan rung hpaw hpang wa nna, masa lam ni loi mi rawt jat wa na zawn re. Raitim, mayak mahkak nkau mi naw nga ai. Kawpawta (lamwoi ningshawng) ni hpe uhpung gaw hkaw tsun magam hpe hpaga lam hte kayau gaya n galaw na matu lam matsun ai. Dai hpe kawpawta langai grai pawt mat ai majaw, teng man ai tara hpe kau da nna, shi hkrai shi Chyum Laika hkaja hpawng langai hpawng de wa ai. Dai aten hta sha, ginjaw garan rung hpaawn gaw n kaja ai akyang nga ai majaw, shi shara hpe galai kau ra ai. Mexico kaw nna sadi dung ai Yehowa Sakse ni n-gun jaw ga ra nga ai.
Hpunau Ruhterford kawan ai shaloi, zuphpawng kaba hta myit sharawt ya ai mungga lahkawng hku nna, radio hta mungga manga hpe nsen shapoi ya ai hku nna, sadi dung ai ni hpe shadaw shangang ya wa ai. Dai gaw shawng nnan hku nna, Mexico hta kabu gara shiga chyam bra na matu, radio hte nsen shapoi ya wa ai re. Zuphpawng kaba ngut ai hpang, magam bungli ni hpe woi awn na matu ginjaw garan rung hpaawn nnan hpe aya tang ya ai. Yehowa Sakse ni gaw, myit rawt let Yehowa ra sharawng ai hku matut hkaw tsun lu sai.
Hpang shaning re ai 1933 hta, Mexico mungdan kaw zuphpawng kaba lahkawng nga wa ai. Veracruz mare hte Mexico City mare hta re. Hpunau ni gaw hkaw tsun lawk hta bungli grai shakut ai majaw, awng dang ai akyu ni lu wa ai. Ga shadawn, 1931 hta hkaw tsun masha 82 sha nga ai. 1941 hta htam shi daram law wa ai. 1941 Mexico City hta galaw ai zuphpawng kaba hpe sa lung ai masha yawng gaw 1,000 daram re.
“Lam Ntsa Shara La Ai Lam”
1943 hta, Mexico mungdan a mare 12 kaw galaw na “Shanglawt Ai Amyu” Zuphpawng hpe ndau shana ai lam galaw hpang wa ai. * Ndau shana ai laika ni hpe hkum hta shakap nna galaw ma ai. Grai kaba ai ndau shana laika lahkawng galaw nna, shawng hta langai, hpang hta langai shakap noi da ai. Sakse Hkam ni gaw dai zawn ndau shana ai laika ni hpe 1936 kaw nna lang wa sai.
Mexico City hta galaw wa ai zuphpawng ndau shana ai lam gaw, grai awng dang wa nna, magazine langai (La Nación) gaw Sakse Hkam ni dai zuphpawng lung ai hte seng nna ndai hku tsun ai: “Shawng shani hta gaw, masha grau law law shaga na matu Sakse Hkam ni n-gun jaw hkrum ma ai. Hpang shani hta gaw, shara pyi n shang hkra masha law wa ai.” Ndai zawn awng dang ai hpe Kahtawlik nawku hpung gaw n ra sharawng ai majaw, Sakse Hkam ni hpe ninghkap wa ai. Raitim, hpunau nauna ni gaw n hkrit ma ai. Zuphpawng kaba a lam matut nna ndau shana ma ai. Dai magazine gaw ndai hku bai tsun ai: “Mare ting shanhte hpe mu ma ai.” Hpunau nauna ni gaw “ ‘ndau shana ai laika ni’ tai mat ai zawn byin mat ai.” Mexico City lam ntsa du taw ai hpunau nauna ni a sumla hpe mung madun da ai. Dai sumla a lawu hta “lam ntsa shara la ai lam” nga nna ga baw jaw da ai.
“Konkrit Hta Grau Kaja Nna Grau Lum Ai Yupra”
Dai aten hta, hpunau nauna ni gaw, Mexico hta galaw ai zuphpawng kaba nkau mi hpe lung na matu, grai sak jaw ra ma ai. Hpunau nauna law law gaw, wan leng lam, maw daw lam ni hte grai tsan ai kahtawng ni kaw nna sa ma ai. Nawku hpung langai ndai hku ka ai: “Anhte hte ni ai shara hta, sin-yu shiga (telegraph line) langai sha nga ai.” Dai majaw, hpunau nauna ni gaw, law ze ni jawn (sh) nhtoi law law lam hkawm ra ai. Dai hpang she, wan leng jawn lu ai shara de du nna, zuphpawng galaw na mare de sa lu ai.
Hpunau nauna law malawng gaw matsan nna, zuphpawng kaba sa na matu pyi n dang di ma ai. Shanhte dai de du ai shaloi, buga hta nga ai hpunau nauna ni gaw tsawra myit madun nna manam na matu lajang ya ma ai. Nkau mi gaw, nawku htingnu hta yup ma ai. Kalang mi hta hpunau 90 daram gaw, ginjaw garan rung hta manam nna, laika buk sutdek ni ntsa hta yup ma ai. Shaning ginchyum Laika Buk hta ndai hku tsun ai: Hpunau ni gaw grai chyeju dum ma ai, hpa majaw nga yang, laika sutdek ni gaw “konkrit hta grau kaja nna grau lum ai yupra” re ai majaw re.
Dai kaw nga ai Yehowa Sakse ni gaw, shanhte a hpunau nauna ni hte hkrum zup lu na matu sak jaw wa ai lam yawng gaw ging dan ai ngu hkam la ma ai. Ya aten na Mexico hta nga ai 850,000 jan re ai Yehowa Sakse ni mung, dai zawn chyeju dum ai myit nga ma ai. * Sak jaw wa ai hpunau nauna ni gaw, Yehowa hpe nawku dawjau na matu grau myit rawt wa ai ngu 1949 Shaning Ginchyum Laika Buk hta tsun ai. Zuphpawng ngut ai hpang, zuphpawng kaw nna, na la wa ai lam ni hpe grai na hkra naw jahta taw nga ma ai. Hpunau ni chyahkring hkring san ai ga san gaw, “hpang na zuphpawng galoi aten hta kun?”—Central America Anhte A Labau Laika Dum Kaw Nna.
^ စာပိုဒ်၊ 9 Ndai zuphpawng a majaw, Mexico hta Yehowa Sakse ni hpe grau chye wa ma ai nga nna 1944 Shaning Ginchyum Laika Buk hta tsun da ai.
^ စာပိုဒ်၊ 14 Mexico hta 2016 Myitdum Poi kaw marai 2,262,646 lung ai.


text:
Hkungga ai Myit Rum ni,
Forest Law Enforcement Governance and Trade (FLEGT) hpe EU hte galaw
na matu Myanmar Mungdan asuya kaw nna, Bilateral Treaty signed galaw
da sai hpe yawng chye na sai shadu ai.
Ndai kaw ahkyak ai ga si n kau myi hpe shaw dan mayu nngai.
Forest ... Kaja wa Trade galaw na matu kaja ai nam maling ni gara
shara kaw naw ngam ai kun?? Yawng chye na ai hku nga yang, Ethnic
Areas, especially in armed conflict area hta sha, kaja dik ai nam
maling ni ngam sai. Myen mung a 19% daram sha rai sai, nga tsun nga ma
ai.
Law Enforcement nga yang, existing law ni gaw, anhte buga na yu shun
hkau na ni hpe n sawn bang da ya ai.
Governance... Dai nam maling ni a hpe hpreng hparan na matu gaw, dai
buga madu ni hte seng ai, ngu mu mada ai rai tim, Law hku nna gaw, n
rai taw nga ai.
FLEGT kaw, hpang jahtum na "Trade" nga ai gasi gaw, ahkyak dik rai nga
ai. Forest products, grau nna Timber/mai lung hpe "Legal/ tara shang"
dut sha na matu rai nga ai. Tara shang dut sha yang, manu grau lu na
re ai majaw, grai kaja nga ai.
Raitim, "Legal" nga ai gasi hpe, existing framework kata kaw sha
dawdan na, nga ai majaw, Federal, Self Determination hte nhtan shai
ai. Myu sha laknak lang uhpung uhpawng ni dut sha ai hpe gaw "illegal"
nga tsun wa na rai nga ai.
Dai majaw, ngai na ningmu gaw, "FLEGT = Selling Forest Products
including Timber from Ethnic controlled area by Central Government in
the name of Legal Trading" sha re.Content ma kaja tim, woi galaw ai
process nau forceful galaw ai. Awareness hte consultation atsawm n
galaw ai sha, jawm myit hkrum na matu shagwi ai gaw, Census/Yuptung
jahpan na zawn sha rai nga ai. Indonesia kaw Preparation Period 7
years na ai. Myen mung kaw gaw, ya ju ya hkyeng woi galaw na matu
shakut shadut taw ai. Dai gaw Peace Process hpe mung hkra machyi
shangun na sha re.
FLEGT a lam hpe Myitkyina kaw 2 ya tup sanglang bawngban ngut sai lam
chye lu ai.
Ngai gaw, Yangon kaw 28-29th November 2014 shani galaw ai bawngban
hpawng kaw sa lawm nngai. Panel kaw nang shang dung nna, FLEGT galaw
na n galaw na hpe National Dialogue hta bawngban dawdan na matu, aja
awa tsun lai wa sai.
Asuya kaw nna gaw, CSO 20 hpe shang lawm na matu Nay Pyi Daw de
January shata hta shaga na re. Ya duhkra shanglawm na matu tsun da ai
16 organisations rai masai. Wunpawng ni gaw n lawm ai.
American ni mung, ganoi maren sha rai na re.
Dai majaw, majan n zim tim, anhte a buga hpe FLEGT mying hte, yawng
mayawng dut sha kau ya na tsang ai majaw, gara hku jawm makawp maga na
hpe myit yu wa saga ngu, saw shaga dat nngai.
Lawu na link ni kaw mai hti la nga ai.
http://www.mernmyanmar.org/
http://
http://www.mizzima.com/